DEN    DANSKE 


&IM£ 


NR.  5 

MAJ   1965 
114.  ÅRG. 


DEK  dan&ke  STJERNE 

Organ  for  JESU  KRISTI  KIRKE  AF  SIDSTE  DAGES  HELLIGE 


Nr.     5 

MAJ    1965 
114.    ÅRG. 


Indhold: 

De  blide  strenge 103 

The  Spoken  Word    104 

Fra  missionens  præsidentskab    105 

Søg  efter  jeres  døde 1 06 

Månedens  spørgsmål    109 

Moders  Dag 110 

Hold  budene 111 

Hjælpeforeningen      112 

Genealogisk   Forening   113 

Søndagsskolen     114 

Primary    117 

Præstedømmet    118 

Kredslærerindernes  Budskab 119 

Bygge-Hygge-Middag    120 

Personlige  nyheder   122 


Forsiden: 

København:  Tivoli,  i  baggrunden  Rådhuset 


Den  danske  Stjerne  udkommer  den  1.  i  hver  måned  og  abonnementsprisen  (incl.  porto)  er  i  Danmark 
kr.  13,00  pr.  halvår,  kr.  25,00  for  et  helt  år,  i  udlandet  $  3,00  pr.  halvår,  $  5,00  for  et  helt  år.  I  løs- 
salg  kr.   2,50   pr.   nummer. 

Betaling   kan   i   Danmark  ske  gennem   postgiro  333.38  til 

Church  of  Jesus  Christ  of  Latter-day  Saints,   Priorvej   12,   København   F.  Telefon   (01)34  24  55 

R.   Earl   Sorenson,   missionspræsident,  ansvarh.  redaktør 
Mary   W.   Kaiser,   redaktør 
Annoncer:  Jørgen   W.  Schmidt 


ORACO-reklame  *97  03  35  Tryk:  O.  Christensen.  Holte 


1>K  KU  IH]  STRENGE 


af  Præsident  David  O.  McKay 


Hvem  er  de  børn,  som  kommer  for  at  glæde  mandens 
og  kvindens  hjerte  og  gøre  dem  til  fader  og  moder?  Mere 
end  én  gang  har  jeg  brugt  denne  definition:  Barnet  er  en 
yndig  ny  blomst  i  menneskeheden,  frisk  fra  Guds  hjem, 
for  at  blomstre  her  på  jorden. 

At  mange  kræfter  indvirker  på  barnet,  ved  man  godt. 
Men  i  Jesu  Kristi  Kirke  af  Sidste  Dages  Hellige  kommer 
hjemmet  først.  På  fædre  og  mødre  har  Herren  lagt  et  af 
de  største  ansvar,  som  kan  komme  til  noget  menneskeligt 
væsen.  Her  er,  hvad  Han  atter  siger: 

» .  . .  .  Om  forældre  i  Zion  eller  i  nogle  af  dens  organi- 
serede stave  har  børn,  og  de  ikke  underviser  dem  i  læren 
om  omvendelse,  tro  på  Kristus,  den  levende  Guds  Søn,  og 
om  dåb  og  den  Helligånds  gave  gennem  håndspålæggelse, 
når  de  er  otte  år  gamle,  skal  synden  hvile  på  forældrenes 
hoved.«  (L.  &  P.  68:25). 

Jeg  tror,  at  forældre:  sædvanligvis  gør  dette,  og  dog  er 
jeg  overbevist  om,  at  der  stadig  er  megen  chance  for 
forbedring  i  denne  retning.  Skemaerne  for  familieaften- 
programmerne,  som  nu  er  begyndt  over  hele  Kirken,  vil 
sætte  Dem  i  stand  til  at  gøre  mere. 

Gør   hver   time,   hvert   øjeblik,    som   De    tilbringer   sam 
men   som   en   familie,    til   noget   virkeligt   kosteligt.    Deres 
eksempel  vil  belære   Deres   børn  mere   virkningsfuldt   end 
det  De  siger.  Fra  vore  hjem  kommer  Kirkens  og  regerin- 
gens fremtidige  ledere. 

Der  er  små  strenge  af  indflydelse,  som  binder  og  for- 
mer det  lille  barns  liv,  den  lille  drengs  liv,  indtil  ungdom- 
men begynder  at  blive  bundet  af  tove  og  senere  i  livet 
af  kæder  —  vanens  kæder. 

De  kræfter,  som  kaster  disse  små  strenge  i  børnenes  liv 
ud,  er  hjemmet,  legepladsen,  skolen,  kammeraterne  og 
samfundet.  Utallige  tusinder  af  folk  arbejder  i  dag  og 
prøver  på  at  lede  skolens,  legepladsens,  samfundets  og  for- 
retningslivets indflydelse,  så  disse  strenge  kan  føre  ung- 
dommen i  den  rigtige  retning.  Alle  disse  kræfter  er  uden- 
for hjemmet. 


Men  den  første  og  vigtigste  kraft  i  barnets  udvikling  og 
opdragelse  er  familien.  »Det  dydige  hjem  er  grundvolden 
for  al  national  fremgang«. 

»Nationens  styrke,  især  en  republikansk  nations«,  siger 
en  skribent,  »ligger  i  folkets  intelligente,  velordnede  hjem. 
Til  at  gøre  mænd  af  drenge  og  kvinder  af  piger  findes  der 
ikke  noget  sted  som  hjemmet.« 

Hvad  er  så  disse  fundamentale  hjemlige  indflydelser  i 
barnets  liv?  Jeg  skal  først  nævne  de  fysiske  omgivelser. 
Barnets  fysiske  sikkerhed  ligger  stort  set  i  den  beskyttelse 
det  får  i  sit  hjem.  Et  godt  hjem  omfatter  en  rimelig  kund- 
skab fra  forældrenes  side,  og  specielt  moderens,  til  den 
nødvendige  fysiske  omsorg,  passende  ernæring,  hygiejnisk 
levevis,  forebyggelse  af  sygdom,  tilstrækkeligt  husly,  pas- 
sende klæder,  ren  føde,  herunder  vand,  frisk  luft  og  be- 
skyttelse mod  ulykker.  Et  godt  hjem  kræver  gode  sund- 
hedsvaner gennem  forældrenes  instruktioner  og  eksempel 
med  hensyn  til  spisning,  søvn  og  passende  motion.  Jeg 
behøver  ikke  dvæle  ved  denne  fase  af  et  godt  hjems 
fundamentale  tilstand;  hvis  vi  kan  have  passende  venti- 
lerede hjem,  hvis  vi  ved,  hvilken  slags  mad  vi  skal  give 
børnene,  bidrager  vi  til  hjemmets  sundhed  og  lykke. 

Jeg  vil  gerne  som  den  anden  indflydelse  omtale  lejlig- 
heden til  at  uddanne  sig.  Forældre  må  føre  an  i  den  kul- 
turelle udvikling  og  vise  villighed  til  at  besvare  spørgsmål. 
Et  barn,  som  stiller  spørgsmål,  bidrager  til  lykken  i  ens 
liv.  Det  barn  er  heldigt,  hvis  forældre  af  og  til  kan  for- 
lade deres  arbejde  for  at  opmuntre  det  i  konstruktiv  leg 
eller  tilbringe  nogle  timer  sammen  med  det  og  studere 
naturen.  Hvem  kan  afgøre  den  kulturelle  værdi  af  et  så- 
dant samvær,  et  barn  med  dets  moder  —  et  barn,  som 
ser  den  strålende  solnedgang,  naturens  skønhed  og  de 
snedækte  bjergtinder  gennem  sin  faders  eller  sin  moders 
øjne?  Senere  i  livet  vil  han  aldrig  se  på  disse  ting  uden  at 
tænke  på  sine  forældre.  Det  er  de  blide  strenge,  som  fø- 
rer ungdommen  ind  på  ømhedens  og  menneskekærlighe- 
dens stier. 


* 

Lad  os  i  børnenes  liv  indprente  en  sjælens  ædelhed,  som 
instinktmæssigt  vil  få  dem  til  at  elske  det  skønne,  det 
ægte,  det  dydige,  og  instinktmæssigt  få  dem  til  at  vende 
sig  fra  det  hæslige,  det  falske  og  det  syndige. 

De  er  vigtige,  de  fysiske  og  kulturelle  omgivelser,  men 
jeg  har  blot  omtalt  dem  for  at  få  Dem  hen  til  det,  jeg 
betragter  som  det  vigtigste,  selv  om  det  er  det  mest  ab- 
strakte i  et  barns  liv.  Jeg  hentyder  til  hjemmets  personlige 
indflydelse.  Den  vigtigste  faktor  i  barnets  liv  er  den  vek- 
selvirkning, som  de  enkelte  personer  indenfor  familien 
har. 

Hvem  kan  måle  hjemmets  indflydelse?  Sundhed  er  vig- 
tig, og  fysiske  omgivelser  og  kultur  er  lige  så  vigtige,  men 
det  vigtigste  af  alt  er  den  kombination  af  personlig  ind- 
flydelse, som  er  samlet  i  hellighed  hos  moderen.  Hvis  vi 
blot  kan  få  evangeliets  ånd  ind  i  vore  hjem  —  blot  få 
vore  drenge  og  piger  til  at  føle  denne  kærlighed  til  for- 
ældre og  til  hinanden  og  kærlighed  til  evangeliet  gennem 
moderen  —  så  er  vore  problemer  løst. 


Gud  hjælpe  os  til  i  større  grad  at  indføre  Jesu  Kristi 
evangeliums  idealer  i  vore  hjem.  For  at  sige  det  rent  ud, 
lad  os  få  disse  drenge  til  at  knæle  med  os  i  bøn  noget 
oftere.  Det  er  en  af  de  praktiske  ting,  der  skal  gøres. 
Lad  forældre  og  børn  gennem  familiebøn  komme  i  Guds 
nærhed.  Lad  os  tale  oftere  om  evangeliet  og  stille  og  be- 
svare spørgsmål  herom.  Følg  altid  Guds  befalinger  til  fol- 
ket i  denne  uddeling.  I  det  skriftsted,  som  allerede  er 
citeret:  » .  . .  .  Om  forældre  i  Zion  eller  i  nogle  af  dens 
organiserede  stave  har  børn,  og  de  ikke  underviser  dem  i 
læren  om  omvendelse,  tro  på  Kristus,  den  levende  Guds 
Søn,  og  om  dåb  og  den  Helligånds  gave  gennem  håndspå- 
læggelse, når  de  er  otte  år  gamle,  skal  synden  hvile  på 
forældrenes  hoved«.  (Idem.) 

Gud  velsigne  de  sidste  dages  helliges  hjem. 

Oprigtig*  taknemmelighed  er  ikke  tavs 


af  Richard  L.  Evans 


I  et  essay  om  historie  skrev  en  forfatter:  »Én  lektie,  og 
kun  én,  kan  historien  siges  at  gentage  med  tydelighed: 
at  verden  på  en  eller  anden  måde  er  bygget  op  på  mo- 
ralsk grundlag,  at  i  det  lange  løb  er  det  godt  med  det 
gode,  at  i  det  lange  løb  er  det  galt  med  det  onde  .  .  .  . « 
For  dette  er  vi  meget  taknemmelige:  taknemmelige  for 
loven,  for  den  grundvold,  hvor  vi  kan  sætte  vore  fødder, 
for  moralen,  for  den  moralske  lov,  taknemmelige  for 
budene,  for  årsagerne  og  følgerne,  uden  hvilke  vi  ikke 
ville  vide,  hvad  vi  kunne  regne  med.  Vi  er  taknemmelige 
for  familie  og  venner,  for  en  overbevisning  om  formålet 
med  livet,  for  visheden  om  menneskehedens  skæbne.  Vi  er 
taknemmelige  »for  velsignelser  vi  ikke  kan  måle,  for  gaver 
vi  ikke  kan  vurdere  ....  for  bøger,  musik,  kunst,  og  for 
de  store  opfindelser,  som  gør  disse  velsignelser  tilgæn- 
gelige   ....   for  små  børns  latter   for  midlerne  til  at 

lindre  menneskelige  lidelser  ....  og  forøge  livets  glæ- 
der ....  for  alt  godt  og  opløftende  .  . .  . «  Vi  er  taknem- 
melige, som  dr.  Edward  L.  Thorndike  har  sagt  det,  for,  at 
»hos  de  gode  mennesker  er  kærlighed  stærkere  end  had, 
venskab  er  stærkere  end  egenkærlighed,   og  taknemmelig- 


hed er  stærkere  end  misundelse  ....  Det  er  en  del  af 
moralen  og  klogskaben,  at  vi  alle  skal  være  taknemmelige 
for  de  forældre,  som  har  taget  sig  af  os,  for  venner  som 
har  givet  os  kammeratskab  ....  samfundet,  som  beskytter 
os,  uddanner  os  og  giver  os  en  chance  for  at  tjene  et  ær- 
ligt levebrød  ....  Vi  burde  være  taknemmelige  overfor 
alle  anstændige  mennesker,  som  bevarer  freden,  udfører 
hæderligt  arbejde,  og  betaler  deres  regninger  ....  Lad  os 
udtrykke  vor  taknemmelighed  ved  at  efterligne  dem«. 
Oprigtig  taknemmelighed  er  ikke  altid  tavs,  ikke  neutral, 
ikke  uvirksom.  Oprigtig  taknemmelighed  er  noget  vi  gør 
noget  ved.  Og  når  vi  har  fået  så  meget,  har  vi  grund  til 
at  vise  taknemmelighed  ved  at  give  kærlighed,  ved  at  give 
af  os  selv,  ved  at  arbejde,  ved  at  påtage  os  et  ansvar,  ved 
at  tage  vare  på  vore  børn,  ved  i  loyalitet  at  efterleve 
principperne,  ved  at  holde  budene,  ved  at  ydmyge  os  fol- 
det guddommelige  forsyn,  taknemmelige  for  alt,  hvad 
Gud  har  givet.  »Den,  der  modtager  alt  med  taknemmelig- 
hed, skal  blive  herliggjort,  og  de  jordiske  ting  skal  til- 
falde ham «  (L.  &  P.  78:19). 

(Fra  Tempelpladsen,  22.  november  1964). 

J  M. 


mLssiaaen&  pzcesidenisAau 


Der  er  en  af  vore  sange,  som  udtrykker  et  ad- 
varende ord  og  samtidig  et  vidunderligt  opmun- 
trende ord: 

»Om  af  trængsel  du  må  prøves,  svigt  dog  ej. 
Om  end  venner  du  berøves,  svigt  dog  ej. 
Om  af  verden  du  foragtes,  og  som  dåre 

du  betragtes, 
og  af  modgang  overmagtes,  svigt  dog  ej«. 

Hvor  ofte  hører  jeg  ikke,  at  det  er  svært  at  til- 
høre Jesu  Kristi  Kirke  af  Sidste  Dages  Hellige,  at 
det  kræver  meget  af  den  enkelte  af  tid,  af  penge, 
af  arbejde.  Vi  lægger  en  altfor  hård  byrde  på  vore 
medlemmer,  vi  giver  dem  ikke  tid  nok  til  dem  selv, 
så  de  kan  gøre  hvad  de  ønsker,  etc. 

Jeg  kunne  tænke  mig  at  genfortælle  et  vidnes- 
byrd, som  en  gammel  pioner  gav,  da  han  en  dag 
overværede  en  søndagsskoleklasse  og  kom  ind  i  en 
diskussion,  hvor  der  opstod  en  skarp  kritik  af 
Kirkens  ledere,  fordi  de  havde  tilladt  et  hånd- 
kærrekompagni  at  starte  sent  på  året  på  vej  til 
Salt  Lake  City,  og  mange  måtte  gennemgå  store 
vanskeligheder  og  lidelser,  ja  endog  miste  deres  liv 
og  deres  kæres  liv.  Der  var  nogle  i  klassen,  som 
syntes  det  var  alt  for  meget  at  påtage  sig. 

Her  er  så  vidnesbyrdet  fra  en  af  dem,  som  ud- 
holdt disse  vanskeligheder: 

»En  diskussion  i  N.  T.  Porters  klasse,  med  skarp 
kritik  af  de  skæbnessvangre  håndkærrekompagnier. 

En  ældre  mand  rejste  sig  og  sagde  i  hovedtræk- 
kene følgende:  Jeg  beder  jer  standse  denne  kritik. 
I  diskuterer  en  sag,  som  I  ikke  kender  noget  til. 
Kolde  historiske  kendsgerninger  giver  ikke  den 
rette  fortolkning. 

Var  det  en  fejl  at  sende  håndkærrekompagniet 
afsted  så   sent? 

Jeg  var  med  i  det  kompagni  og  min  hustru  også. 
Vi  led  mere  end  nogen  kan  forestille  sig  det,  og 
mange  døde  af  sult  og  udmattelse,  men  har  I  no- 
gensinde hørt  en  af  de  overlevende  fra  dette  kom- 


pagni udtale  et  kritisk  ord?  Ikke  en  eneste  fra 
dette  kompagni  har  nogensinde  apostaseret  eller 
er  faldet  fra  Kirken,  fordi  vi  alle  kom  igennem  det 
med  den  absolutte  kundskab,  at  Gud  lever,  for  vi 
lærte   Ham  alle  at  kende  i  vore  ulykker. 

Jeg  har  trukket  min  håndkærre,  når  jeg  var  så 
svag  og  udmattet  af  sygdom  og  mangel  på  føde, 
at  jeg  næppe  kunne  sætte  den  ene  fod  foran  den 
anden.  Jeg  har  set  fremad  og  har  set  et  stykke 
sandjord  eller  en  bakkeskråning,  og  jeg  har  sagt, 
jeg  kan  gå  så  langt,  og  så  må  jeg  opgive,  for  jeg 
kan  ikke  trække  lasten  igennem  det.  Jeg  har  gået 
til  det  stykke  sandede  jord,  og  når  jeg  nåede  det, 
begyndte  kærren  at  skubbe;  jeg  har  mange  gange 
set  mig  tilbage  for  at  se,  hvem  der  skubbede  på 
min  kærre,  men  mine  øjne  så  ingen.  Jeg  vidste, 
at  Guds  engle  var  der. 

Var  jeg  ked  af,  at  jeg  valgte  at  komme  med 
håndkærre?  Nej.  Hverken  den  gang  eller  et  eneste 
øjeblik  senere  i  mit  liv.  Den  pris  vi  betalte  for  at 
lære  Gud  at  kende,  var  det  et  privilegium  at  betale, 
og  jeg  er  taknemmelig  over,  at  jeg  kom  med  Mar- 
tins håndkærrekompagni«. 

Der  er  ingen  pris,  der  er  for  høj  at  betale  for  at 
kende  Gud  og  opnå  evigt  liv,  selv  at  betale  med 
døden,  hvis  det  er  nødvendigt.  »Thi  hvad  gavner  det 
et  menneske,  om  han  vinder  den  hele  verden,  men 
må  bøde  med  sin  sjæl?« 

Dette  er  det  evige  liv:  At  kende  den  eneste  sande 
Gud   og  Ham,   som  Han  har  sendt,   Jesus   Kristus. 

At  kende  Gud  og  Jesus  Kristus  er  at  gøre  Hans 
vilje. 

Lad  os  være  villige  til  at  betale  prisen  for  at 
kende  Gud,  komme  hvad  der  vil. 

»Modigt  strid  for  sandheds  sag, 
hvor  trang  end  er  din  vej! 
Komme  vil  en  glædens  dag 
for  hver,  som  svigter  ej«. 

R.  Earl  Sorenson,    missionspræsident 

Søg*  efter  jeres  døde 

af  præsident  N.  Eldon  Tanner, 

anden  rådgiver  i  Det  Første  Præsidentskab. 

Tale  ved  indvielsen  af  Oakland  Templet. 


Jeg  er  sikker  på,  at  vi  alle  har  den  bøn  i  os,  at  vi 
kan  blive  værdige  til  at  komme  og  dvæle  med  Ham. 

Jeg  anser  det  for  et  stort  privilegium  og  en  stor  vel- 
signelse at  være  her  nu  til  morgen  og  at  have  været  her 
i  går  og  få  del  i  den  vidunderlige  ånd  i  dette  hellige  hus, 
og  at  se,  hvorledes  vor  Præsident  var  velsignet.  Det  er  et 
mirakel,  at  han  har  været  i  stand  til  at  komme  her  og 
tale  til  os  og  lede  os,  inspirere  os  og  indvie  denne  hellige 
bygning  til  vor  Himmelske  Fader. 

Det  er  en  stor  glæde  og  velsignelse  for  os  at  være  i 
stand  til  at  være  her,  mine  brødre  og  søstre.  Jeg  håber, 
I  føler,  og  jeg  ved,  I  ikke  kan  lade  være  at  føle,  at  Her- 
rens Ånd  er  tilstede  her. 

Præsident  McKay  sagde  to  eller  tre  gange  i  går,  at  sløret 
er  tyndt,  og  en  som  han  var  knyttet  til,  sagde,  at  der  er 
intet  slør.  Jeg  føler  nu  til  morgen,  at  sløret  er  meget  tyndt. 
Jeg  ved,  det  er  tyndt  og  især  for  dem,  som  er  gået  forud 
for  os,  for  dem,  som  er  på  den  anden  side  —  vor  Fader 
i  himlen,  vor  Herre  Jesus  Kristus,  profeterne  fra  disse  de 
sidste  dage,  og  vore  kære,  som  er  der  og  venter  på  os. 

Jeg  gentager  atter,  at  jeg  er  så  glad  for,  at  jeg  kan  have 
denne  oplevelse,  og  så  glad  ved  at  være  så  nært  knyttet  til 
vor  Præsident,  Guds  profet,  om  hvem  jeg  gerne  vil  bære 
mit  vidnesbyrd  nu. 

Jeg  ved  så  sikkert  som  jeg  står  her,  at  en  Guds  profet 
har  præsideret  ved  disse  møder.  Vi  ledes  direkte  af  Her- 
ren, hvis  indflydelse  er  hos  os  her  i  dag,  og  jeg  ved,  som 
den  smukke  sang  siger,  »Jeg  ved,  at  min  Forløser  lever«, 
og  jeg  er  så  glad  over  at  have  dette  vidnesbyrd  og  over 
det  store  offer,  som  han  var  rede  til  at  yde  for  jer  og 
for  mig. 

Jeg  er  også  glad  ved  at  vide,  uden  skygge  af  tvivl,  at 
Gud  Faderen  og  hans  Søn  Jesus  Kristus  kom  og  viste  sig 
for  Joseph  Smith,  og  at  andre  himmelske  væsener  kom 
til  ham  og  åbenbarede  evangeliet  og  gengav  præstedøm- 
met og  vejledede  ham  i  hans  arbejde. 

Der  er  ingen  tvivl,  mine  brødre  og  søstre,  i  mit  sind, 
og  jeg  er  sikker  på,  at  der  heller  ikke  er  det  i  jeres,  om, 
at  Gud  Faderen  og  hans  Søn  Jesus  Kristus  virkelig  viste 
sig  og  instruerede  ham,  og  at  han  vidste,  da  han  forlod 
lunden  —  og  fordi  han  havde  den  oplevelse  i  lunden  ved 
vi  det  gennem  den  samme  ånd  og  Helligåndens  kraft  — 
at  Gud  lever  og  at  Jesus  er  Kristus. 

Skønt  Joseph  blev  forfulgt  og  spottet,  og  alt  slags  ondt 
blev  sagt  imod  ham,  bar  han  vidnesbyrd  om,  at  han  havde 


set  et  syn.  Han  vidste  det,  og  han  vidste,  at  Gud  vidste 
det,  og  han  kunne  ikke  fornægte  det. 

I  de  næste  tre  år  forblev  han,  til  trods  for  al  forfølgelse, 
stærk  i  troen  indtil  Englen  Moroni  viste  sig  for  ham. 
En  af  de  første  ting,  Englen  Moroni  gjorde,  var  at  gen- 
tage Malakias's  profeti  om,  at  profeten  Elias  ville  blive 
sendt  før  Herrens  store  og  frygtelige  dag  kommer. 

Denne  profeti  gik  i  opfyldelse,  da  profeten  Elias  viste 
sig  for  Joseph  og  Oliver  i  Kirtland  Templet. 

Efter  at  Moroni  havde  vist  sig  for  ham,  fik  Joseph  besøg 
af  andre  himmelske  væsener,  gennem  hvem  præstedømmet 
blev  gengivet  og  af  hvem  han  blev  instrueret. 

Så  ser  vi  en  ung  mand  på  fireogtyve  år,  efter  at  han 
havde  modtaget  præstedømmet,  efter  at  han  havde  set 
Gud  Faderen  og  hans  Søn  Jesus  Kristus  og  de  andre  him- 
melske sendebud,  stå  foran  en  lille  gruppe  mennesker,  af 
hvem  seks  blev  medlemmer  af  Kirken  på  det  tidspunkt; 
og  han  stod  der  værdigt,  majestætisk,  er  jeg  sikker  på,  og 
sagde  i  al  ydmyghed:  »Jeg  er  blevet  valgt  som  profet, 
seer,  åbenbarer,  oversætter  og  som  Præsident  for  Jesu 
Kristi  Kirke«.  (Se  L.  &  P.  21:1). 

Forestil  jer  en  ung  mand,  som  havde  evne  og  mod  og 
nerver  og  vidnesbyrd  —  alt  det  var  nødvendigt  for  at  stå 
frem  foran  dem  og  sige:  »Jeg  er  blevet  valgt  som  Guds 
profet  og  som  Præsident  for  hans  Kirke«.  Han  havde  af 
Englen  Moroni  fået  at  vide,  at  han  ville  blive  kendt  for 
godt  og  ondt  over  hele  verden. 

Inden  der  var  gået  tre  år  fra  den  tid,  Kirken  blev  orga- 
niseret med  kun  seks  unge  mænd,  begyndte  de  at  bygge 
et  tempel  til  Gud  og  gjorde  det  færdigt.  Som  broder  Ma- 
rion G.  Romney  sagde  til  os  nu  til  morgen,  viste  himmel- 
ske væsener  og  Jesus  Kristus  selv  sig  og  talte  til  Joseph 
og  Oliver,  hvad  der  altsammen  er  bevis  på,  at  det  var 
anerkendt  af  Herren. 

Også  dette  hus  er  et  Herrens  hus,  og  jeg  føler  trang 
til  at  bære  mit  vidnesbyrd  om,  at  Han  er  her.  Jeg  håber, 
mine  brødre  og  søstre,  at  vi  kan  være  i  harmoni,  så  vi 
kan  føle  denne  Ånds  indflydelse  og  Hans  tilstedeværelse. 

Jeg  gad  vide,  om  vi  virkelig  skønner  på  vore  velsignelser 
og  vore  pligter,  som  vi  har  som  medlemmer  af  Kirken, 
som  af  vor  Himmelske  Fader  har  fået  pålagt  at  bygge 
templer  og  udføre  arbejde  i  dem.  Vi  er  de  eneste  folk 
i  hele  verden,  som  kender  til  tempelbyggeri,  hvorfor  de 
bliver  bygget,  og  hvem  der  har  præstedømmet  og  myn- 
digheden og  magten  til  at  udføre  dette  værk.  Må  vi  vise 

os  værdige  til  denne  velsignelse  og  dette  ansvar  og  gå 
fremad  på  en  måde,  som  kan  anerkendes  af  vor  Him- 
melske Fader. 

Broder  Romney  fortalte  os  om  opførelsen  af  Kirtland 
Templet  og  Nauvoo  Templet  og  om  de  ofre,  som  de  folk 
måtte  yde,  og  jeg  tænker  på,  hvor  vidunderligt  det  er 
at  vide,  at  Herren  gjorde  det  muligt  for  dem  at  komme 
til  Nauvoo  og  på  seks  år  opføre  den  største  by,  den 
tættest  befolkede  by  i  hele  staten  Illinois,  og  de  byggede 
og  fuldførte  et  tempel  til  Gud  under  al  forfølgelsen.  De 
gjorde  det  endda  færdigt,  efter  at  Profeten  Joseph  og 
hans  broder  Hyrum  havde  lidt  martyrdøden.  De  vidste, 
at  de  ville  blive  drevet  ud,  men  de  fortsatte,  fordi  de 
havde  fået  besked  på  at  bygge  et  tempel.  Intet  offer  var 
for  stort.  Ingen  frygt  for  forfølgelse  kunne  standse  dem. 

Hvor  sørgeligt  er  det  ikke  at  vide,  at  de  blev  drevet  ud 
kort  tid  derefter.  Men  for  mig  er  det  et  stort  vidnesbyrd 
om,  at  Herren  vil  velsigne  dem,  han  har  valgt,  selv  om 
han  vil  tugte  dem.  Det  var  nødvendigt  for  dem  at  blive 
drevet  mod  vest. 

Det  er  interessant  for  mig  at  vide,  hvad  der  skete  med 
byen  Nauvoo  og  det  omliggende  land,  beliggende  i  noget 
af  den  bedste  jord  i  hele  Amerika,  og  hvorledes  det 
havde  fremgang  og  hvorledes  alting  gik  fint,  endda  til 
trods  for  forfølgelsen.  Men  da  de  rejste  bort  og  blev 
drevet  ud  af  dem,  som  forfulgte  dem,  hvad  skete  der  så 
med  byen?  Den  er  gået  tilbage,  indtil  den  blev  til  en 
meget  lille  by,  siden  templet  blev  ødelagt. 

Og  hvad  skete  der  med  det  folk,  som  rejste  bort  og 
viste  deres  hengivenhed  og  deres  vidnesbyrd  og  var  parat 
til  at  yde  ethvert  offer  for  at  gøre  hvad  Herren  kaldte 
dem  til  at  gøre?  De  drog  over  sletterne  med  lidelser,  syg- 
dom, forfølgelse  og  død,  men  læg  mærke  til  det  første 
de  gjorde,  da  de  ankom  til  Saltsødalen  i  ørkenen.  Fire 
dage  efter  at  de  var  ankommet,  slog  Brigham  Young  med 
sin  stok  i  jorden  og  sagde:  »Her  vil  vi  bygge  et  hus  — 
et  tempel  til  Gud«. 

Hvilket  mod!  Og  de  gav  sig  til  det  og  byggede  det  tem- 
pel, skønt  det  tog  dem  fyrretyve  år.  Tænk  på,  hvordan 
de  måtte  bringe  granitblokkene  ned  fra  Little  Cotton- 
wood  Canyon,  tyve  miles  borte,  slæbe  dem  med  okse- 
spand, for  der  krævedes  fire  spand  okser  blot  til  én  sten. 
Så  begyndte  de  at  bygge  en  kanal,  men  opgav  det,  da  de 
blev  klar  over,  at  en  jernbane  kunne  bygges  til  granit- 
bruddet for  at  føre  stenene  ned.  Og  de  fortsatte. 

Men  som  I  ved  mødte  folket  den  gang  meget  alvorlige 
hindringer.  Efter  at  de  havde  bygget  muren  rundt  om 
grunden,  og  medens  de  var  ved  at  lægge  fundamentet  til 
templet  —  de  havde  ikke  bygget  det  oven  på  jorden  — 
blev  de  truet  af  en  hær,  der  var  sendt  ud  af  de  Forenede 
Staters  regering  for  at  slå  et  påstået  oprør  ned,  som  var 
planlagt  i  Saltsødalen.  Men  hellere  end  at  finde  sig  i  den 
forfølgelse,  som  de  vidste  de  ville  lide,  var  de  parat  til  at 
forlade  deres  hjem,  og  nogle  af  dem  gjorde  det.  Men 
før  de  drog  afsted,  fyldte  de  den  udgravning,  som  de 
havde  gravet  til  fundamentet,  dækkede  den  fuldstændigt 
til  og  forlod  den,  som  om  den  var  blevet  gravet  ud  til 
opdyrkning. 

Heldigvis  kom  der  en  afgørelse,  en  forståelse.  Misfor- 
ståelsen blev  opklaret,  og  folk  fik  lov  at  komme  tilbage, 
og  de  fortsatte  med  bygningen  af  templet.  Husk  på,  der 
var  kun  fem  tusind  mennesker  i  tempeldistriktet,  og  der 
var  mindre  end  tyve  tusind  i  hele  dalen,  da  de  begyndte 
at  bygge  templet,  men  de  påtog  sig  dette  arbejde,  fordi 
Herren  havde  befalet  dem  at  gøre  det.  De  fortsatte,  indtil 
de  endelig  blev  færdige.  Ja,  det  tog  dem  fyrretyve  år, 
og  de  arbejdede  under  tre  Præsidenter  for  Kirken,  og  i 


den  tid,  de  byggede  det,  blev  der  bygget  tre  andre  templer 
i  Utah. 

Mine  brødre  og  søstre,  for  mig  er  det  et  stort  privile- 
gium, som  jeg  har  sagt  før,  at  tilhøre  Kirken,  hvor  vi  har 
en  Guds  Profet  til  at  lede  os,  hvor  vi  forstår  tempel- 
arbejde,  og  hvor  vi  kan  tage  del  i  gudstjenester  som  denne. 

Den  største  tempelbyggeperiode  har  været  under  vor 
nuværende  leder  og  profet.  Fem  af  de  tretten  templer, 
som  nu  er  i  brug,  er  blevet  indviet  af  Præsident  McKay. 
Et  af  disse  var  Templet  i  Schweiz,  som  blev  indviet  i 
1955,  det  første  tempel,  som  blev  bygget  i  den  Gamle  Ver- 
den siden  vor  Frelsers  korsfæstelse.  I  1900  år  havde  den 
Gamle  Verden  været  uden  et  tempel,  fra  år  70  til  år  1955, 
da  vor  egen  Præsident  af  Herren  blev  valgt  til  at  drage 
derover  og  igen  bygge  et  tempel. 

Han  har  siden  indviet  Los  Angeles  Templet  i  1956, 
New  Zealand  Templet  i  1958,  London  Templet  samme  år, 
og  så  i  dag,  Oakland  Templet  i  1964. 

Både  i  vore  dage  og  i  gamle  dage  har  Guds  pagts  folk 
fået  befaling  om  at  bygge  templer,  og  det  er  et  stort  pri- 
vilegium at  tage  del  i  bygningen  af  et  Herrens  hus,  hvor 
Herren  kan  komme  og  dvæle,  og  hvor  vi  kan  komme  og 
føle  Hans  Ånd. 

Men  når  vi  bygger  disse  bygninger,  må  vi  ikke  føle,  at 
vi  er  nået  vejs  ende  og  at  vort  arbejde  er  udført  og  er 
færdigt;  tværtimod  er  vi  lige  nået  til  det  punkt,  hvor  vi 
kan  begynde  at  udføre  det  arbejde,  som  Herren  har  bedt 
os  om  at  gøre.  Vi  har  det  store  privilegium  og  ansvar  at 
udføre  arbejde  for  vore  døde  — -  de,  som  er  gået  forud 
for  os.  Ingen  andre  forstår  det.  Ingen  andre  har  fået  det 
kald  og  det  ansvar,  som  er  kommet  til  os  i  dag.  Jeg  håber 
og  beder,  at  I  og  jeg  og  vi  alle,  ja,  alle  Kirkens  medlem- 
mer vil  være  klar  over,  hvilket  ansvar  og  hvilket  stort 
privilegium  det  er  at  udføre  dette  arbejde  for  dem,  som 
ikke  selv  er  i  stand  til  at  gøre  det,  og  som  nu  er  i  forva- 
ring og  venter  på,  at  vi  skal  gøre  deres  arbejde,  så  de 
kan  gå  fremad  og  nyde  de  samme  velsignelser  som  de, 
der  har  udført  arbejdet  for  dem. 

Da  jeg  så  billedet  fra  Verdensudstillingen  i  New  York, 
som  viste  folk,  som  mødte  dem,  der  var  gået  ind  før  dem, 
fik  det  mig  til  at  standse  op  og  tænke.  I  ved,  at  alle,  som 
lever  i  verden  i  dag,  har  forfædre,  som  er  gået  forud  for 
dem  uden  at  have  hørt  evangeliet  og  uden  at  have  det 
privilegium  at  forstå  og  acceptere  det  og  udføre  deres 
eget  arbejde.  De  venter  på  dig  og  mig. 

Når  jeg  tænker  på  dette  og  hvilken  stor  glæde  det  ville 
bringe  dem  at  få  arbejdet  udført  for  dem  og  føre  dem 
ud  af  fængslet,  så  de  kan  gå  videre  og  have  fremgang, 
føler  jeg  mig  ydmyget.  I  ved,  at  Herren  selv,  medens  hans 
legeme  lå  i  graven,  gik  hen  og  prædikede  for  de  ånder, 
som  var  i  forvaring,  så  de  kunne  være  beredt  til  at  tage 
imod  dette  arbejde,  når  vi  udfører  det.  Nu  har  han  givet 
os  det  ansvar  at  udføre  det  arbejde  for  dem,  som  de  ikke 
selv  kan  udføre. 

Jeg  appellerer  til  jer,  mine  brødre  og  søstre,  om  at 
påtage  jer  dette  ansvar  og  dette  store  privilegium  og  nyde 
de  velsignelser,  som  ganske  sikkert  vil  komme.  Jeg  beder 
jer  i  dag  om  at  indgå  pagt  med  Herren,  at  I  vil  gå  til 
templet  mindst  én  gang  om  måneden,  hvis  I  bor  et  sted, 
hvor  dette  er  muligt.  Jeg  ved  ikke,  hvor  nær  I  måtte 
være,  men  jeg  ved,  at  vi  plejede  at  gå  til  templet,  da  vi 
boede  150  miles  derfra,  og  vi  svigtede  aldrig  en  eneste 
måned.  Jeg  ved,  at  det  kan  gøres,  og  jeg  ved,  at  det  bør 
gøres.  Hvor  stor  velsignelse  ville  det  ikke  være,  hvis  alle 
mennesker  i  denne  Kirke  ville  tage  til  templet  en  gang 
om  måneden  — -  de  som  kan  —  og  de,  som  ikke  kan,  bør 
være  parat  så  snart  som  muligt,  så  de  kan  nyde  det  store 

Guds  vejledning  og  til  et  bestemt  formål,  og  at  intet  urent 
kan  komme  indenfor  disse  mure. 

Forbered  jeres  børn  og  lad  dem  vide,  hvorledes  de  kan 
blive  frelsere  på  Zions  Bjerg.  Hjælp  dem  at  skønne  på 
det.  I  skal  ikke  prædike  for  dem.  Fortæl  dem,  hvilket  pri- 
vilegium det  er  og  hvilken  vidunderlig  anledning  det  er 
at  forberede  sig  til  at  gå  til  templet. 

Hvis  vi  blot  vil  være  klar  over  dette  og  sørge  for,  at 
vi  kan  udføre  dette  arbejde  for  vore  døde  og  give  os  til 
at  gøre  det,  opmuntre  andre  til  at  gøre  det  og  undervise 
og  oplære  vore  børn,  så  de  kan  være  forberedt  til  at  gøre 
det,  udfører  vi  det  arbejde,  som  vi  er  blevet  kaldet  til 
at  udføre. 

Jeg  vil  gerne  bære  mit  vidnesbyrd,  mine  kære  brødre 
og  søstre,  at  det  vil  bringe  glæde  til  jeres  hjerter,  det  vil 
bringe  glæde  til  millioner  af  dem,  som  er  gået  forud  for 
os,  og  som  venter  der.  Når  jeg  tænker  på,  at  jeg  skal 
tilbage  til  deres  nærhed,  gad  jeg  vide,  hvorledes  jeg  vil 
blive  modtaget.  Jeg  håber,  jeg  vil  blive  modtaget  med 
åbne  arme,  og  det  vil  jeg  kun,  hvis  jeg  har  gjort,  hvad 
jeg  kan,  for  at  gøre  det  muligt  for  dem  at  gå  fremad. 
Jeg  ønsker  ikke  at  tænke  på,  hvorledes  jeg  vil  blive  mod- 
laget, og  hvorledes  jeg  vil  føle,  hvis  jeg  forsømmer  dette 
arbejde. 

Herren  gav  sit  liv  for  dig  og  mig,  mine  brødre  og  søstre. 
Vi  styres  af  en  profet  og  vejledes  i  vort  livsløb.  Må  vi 
følge  denne  vejledning  og  nyde  de  trofastes  velsignelser, 
beder  jeg  ydmygt,  i  Jesu  Kristi  navn.  Amen. 


privilegium  at  være  frelsere  for  dem,  som  er  gået  forud 
for  dem.  I  ved,  Frelseren  var  beredt  til  at  give  sit  liv  for 
dig  og  mig.  Så  bør  vi  i  sandhed  være  parat  til  at  give  i  det 
mindste  en  dag  hver  måned. 

Hvor  vidunderligt  ville  det  være,  hvis  medlemmerne  af 
denne  Kirke  ville  indgå  pagt  med  Herren  om,  at  de  ville 
gøre  dette;  og  hvis  I  bor,  hvor  I  ikke  kan  komme  til 
templet  en  gang  om  måneden,  er  der  to  andre  ting,  I  kan 
gøre,  og  som  vi  er  blevet  bedt  om  at  gøre. 

Det  ene  er,  at  vi  udfører  efterforskningsarbejde,  søger 
efter  vore  døde.  Kirken  bruger  millioner  af  dollars  for  at 
gøre  det  muligt  for  os  at  søge  efter  vore  døde  og  give  den 
vejledning  og  hjælp,  som  vi  behøver  for  at  udføre  dette 
arbejde. 

At  gå  til  templet  og  udføre  endowment-arbejde  er  ikke 
tilstrækkeligt.  Hvis  I  nu  er  så  langt  borte,  at  I  ikke  kan 
gå  til  templet  regelmæssigt,  så  vær  aktive  med  at  søge 
efter  al  jeres  forfædres  genealogi,  så  arbejdet  kan  udføres 
for  dem,  og  så  kan  I  arrangere  jer  med  nogle  andre,  som 
kan  udføre   arbejdet,  hvis   I  har  oplysningerne. 

Mine  brødre  og  søstre,  jeg  var  glad  ved  at  høre,  hvad 
broder  Lee  sagde  om  at  drage  fædrenes  hjerter  til  bør- 
nene og  børnenes  til  fædrene,  og  jeg  vil  gerne  fortsætte 
med,  hvad  han  sagde.  Det  er  jeres  privilegium  og  jeres 
ansvar,  og  det  ville  være  en  stor  velsignelse  for  jeres 
børn,  hvis  I  ville  begynde  i  dag  med  at  lade  dem  vide, 
hvorfor  templerne  bliver  bygget,   og  at  de  bygges  under 

SPØRGSMÅL 


Af    Joseph    Fielding    Smith,    præsident    for    De    Tolv    ApostJes    Råd 


Hvor  fik  Alma  sin  myndighed? 


Spørgsmål: 

Hvor  fik  Alma  sin  myndighed?  Alt,  hvad  vi  kan  finde, 
er,  at  han  modtog  den  fra  Gud,  men  der  er  ingen  enkelt- 
heder, og  vi  spekulerer  over,  om  det  var  før  han  blev 
døbt.  Vi  er  forvirrede  over  hele  sagen  og  ville  være  glade 
for  alle  de  oplysninger,  De  kan  give  os. 


Svar: 

Vi  bør,  når  vi  studerer  Mormons  Bog,  tage  den  kends- 
gerning i  betragtning,  at  den  er  en  forkortelse,  taget  fra  de 
optegnelser  eller  den  historie,  som  var  blevet  opbevaret 
af  profeterne  blandt  nephiterne.  Derfor  mangler  mange 
enkeltheder.  Det  er  på  samme  måde  tilfældet  med  Israels 
historie,  som  den  gennem  årene  er  kommet  ned  til  os  i 
Bibelen.  Vi  må  nøjes  med  at  acceptere  den  kendsgerning, 
at  Lehi,  da  han  forlod  Jerusalem,  havde  guddommelig 
myndighed,  og  at  denne  guddommelige  magt  blev  over- 
givet fra  generation  til  generation  indtil  tiden  for  vor 
Frelsers  besøg.  Men  selv  om  enkelthederne  mangler,  er 
der  dog  et  meget  tydeligt  bevis  på,  at  nephiterne  havde 
del  melkisedekske  præstedømme.  Der  var  ingen  af  Lehis 
stamme  iblandt  dem,  derfor  var  det  ved  hjælp  af  det 
melkisedekske  præstedømme,  at  de  virkede.  Der  er  mange 
skriftsteder  i  Mormons  Bog,  hvor  der  hentydes  til  det 
Hellige  Præstedømme,  som  de  havde,  ikke  det  aronske 
præstedømme.  Vi  bør  også  erindre,  at  den  optegnelse, 
som  vi  har  modtaget,  er  en  forkortelse  og  derfor  mangler 
nødvendigvis  mange  af  enkelthederne.  Desuden  har  vi  fået 
at  vide,  at  mange  vigtige  ting  er  blevet  tilbageholdt  fra  os 
på  grund  af  vore  hjerters  hårdhed  og  vor  uvillighed,  som 
medlemmer  af  Kirken,  til  at  forblive  i  pagterne  eller  søge 
efter  guddommelig  kundskab. 

I  tilfældet  Alma  og  hans  præstedømme  er  det  overladt 
til  os  at  formode,  at  han  modtog  det  på  lovlig  og  gud- 
dommelig måde  før  Kong  Noas  dage.  Vi  læser,  at  Zeniff, 
Noas  fader,  var  en  retskaffen  mand.  Alma  modtog  øjen- 
synligt præstedømmet  i  Zeniffs  dage,  og  på  intet  tidspunkt 
anerkendte  han  fuldstændigt  Noas  og  hans  onde  præsters 
lærdomme  eller  fulgte  forsætligt  deres  råd  og  skikke.  Det 
var  Alma,  som  var  dybt  rørt  over  Profeten  Abinadis 
svidende  anklager.  Desuden  var  det  Alma,  som  nedskrev 
dem,  for  han  troede  fuldstændigt  på,  hvad  Abinadi  havde 
erklæret,  og  han  vendte  sig  bort  fra  alle  de  overtrædelser, 
han  havde  begået,  og  fortsatte  med  et  angrende  sind  at 


samle  alle  dem  sammen,  som  var  villige  til  at  anerkende 
de  lærdomme,  som  profeten,  der  havde  lidt  martyrdøden, 
havde  fremsat.  For  at  frelse  deres  liv  var  Alma  og  de, 
som  fulgte  ham,  tvunget  til  at  flygte  ud  i  ørkenen.  I  for- 
bindelse med  dette  har  ældste  George  Reynolds  i  sit  vær- 
difulde værk,  Commentary  on  the  Book  of  Mormon,  skre- 
vet følgende: 

»Alma  skrev  alle  de  ord  ned,  som  han  havde  hørt 
profeten  udtale.  Da  Abinadi  blev  dømt  til  døden,  blev 
Alma  hans  forsvarer  og  kæmpede  for  hans  sag.  Han  gik 
til  Kong  Noa  og  bad  for  Abinadis  liv,  at  det  måtte  blive 
sparet.  Vi  må  antage,  at  Alma  fra  den  tid  af  opbevarede, 
eller  sørgede  for  at  få  opbevaret,  nephiternes  optegnelser 
i  Lehi-Nephis  Land,  og  også,  at  han  på  lignende  måde 
opbevarede  optegnelserne  for  Herrens  Folk,  som  var  dre- 
vet ud  i  ørkenen  af  Kong  Noas  folk«. 

Nøjagtigt  på  hvad  tid  Alma  modtog  præstedømmet  er 
ikke  tydeligt  anført,  men  vi  kan  antage,  at  det  skete  før 
Noa  kom  på  tronen.  Vi  må  desuden  slutte,  at  Alma  på 
intet  tidspunkt  virkelig  gik  ind  for  denne  onde  konges 
ondskab.  Den  bøn,  som  martyren  Abinadi  havde  fremsat, 
gennemborede  Almas  hjerte,  og  da  han  troede  på  den, 
skrev  han  profetens  ord  ned  og  gik  frem  blandt  folket  og 
samlede  alle,  som  var  villige  til  at  tro.  På  grund  af  kon- 
gens forordning  blev  Alma  og  hans  følgesvende  tvunget 
til  at  flygte  til  et  hemmeligt  og  fjernt  sted,  som  de  kaldte 
»Mormons  Vande«.  På  dette  afsides  sted  døbte  Alma 
alle,  som  virkelig  omvendte  sig  fra  deres  synder.  Den  før- 
ste, som  blev  døbt,  var  en  mand  ved  navn  Helam.  Da 
Alma  døbte  Helam,  gik  han  også  selv  ned  under  vandet, 
uden  tvivl  fordi  han  følte  nødvendigheden  af  at  omvende 
sig,  for  ydmyghedens  ånd  var  over  ham.  Da  han  døbte 
Helam,  sagde  han: 

» .  . .  .  Helam,  med  fuldmagt  fra  den  almægtige  Gud  dø- 
ber jeg  dig  som  et  vidnesbyrd  om,  at  du  har  indgået  en 
pagt  om  at  tjene  ham  indtil  døden  med  hensyn  til  det 
dødelige  legeme,  og  må  Herrens  Ånd  blive  udgydt  over 
dig  og  må  han  skænke  dig  det  evige  liv  gennem  forløs- 
ningen ved  Kristus,  som  han  har  beredt  fra  verdens  be- 
gyndelse. 

Og  efter  at  Alma  havde  sagt  disse  ord,  blev  både  Alma 
og  Helam  begravet  i  vandet,  og  de  rejste  sig  og  kom  op 
af  vandet  og  frydede  sig,  thi  de  var  fyldt  af  Ånden.« 
(Mosiah,  18:13-U). 

Spørgsmålet  er:  Hvorfra  fik  Alma  sin  myndighed?  Øjen- 
synligt opnåede  han  den,  da  han  modtog  præstedømmet, 

som  han  på  grund  af  sin  omvendelse  ikke  havde  mistet. 
Der  kan  ikke  være  nogen  alvorlig  tvivl  med  hensyn  til 
hans  myndighed,  for  der  står  skrevet: 

»Og    Alma,    der    havde    fuldmagt    fra    Gud,    ordinerede 


præster;  han  ordinerede  en  præst  for  hver  halvtredsinds- 
tyve af  dem  til  at  prædike  og  til  at  undervise  dem  om 
det,   der  hører  Guds   rige  til.«   (Ibid.,   18:18). 

Joseph  Fielding  Smith. 

MODERS  DAG 


Ja,  i  dag,  o  kære  moder, 
mindes  jeg  dit  elskte  navn; 
størst  af  alle  livets  goder, 
barnets  hvile  i  din  favn, 
kærligt  dine  hænder  milde 
vær  ned'  mig  mod  sorg  og  harm, 
trykked'  mig  i  tag  så  milde 
ømt  og  blidt  ind  til  din  barm. 


Nogen  anden  findes  ikke 
så  tålmodig,  stærk  og  god. 
0,  jeg  ser  min  moders  blikke 
stråle  mig  så   ømt  imod. 
Ingen  digte  her  på  jord, 
ingen  blandt  det  hele  folk 
blev  endnu  ved  sine  ord, 
modernavnets  fulde  tolk. 


Selv  du  gik  i  dødens  skygge 
for  til  liv  at  føre  mig. 
Give  Gud,  at  jeg  må  bygge 
fremtid  lys  og  god  for  dig, 
at  jeg  aldrig  skal  beskæmme 
håbet  du  til  mig  har  sat; 
men  i  ærligt  hjerte  gemme 
dine  råd  som  dyrest  skat. 


Men  vor  pris  er  lutter  tomhed, 
hvis  i  ord  den  gives  kun. 
Vi  må  af  et  hjertes  fromhed 
øve  gerninger  som  hun; 
vise  i  det  liv  vi  lever, 
agtelse  for  moders  navn; 
at  vi  derigennem  hæver 
moders  arv  til  evigt  gavn. 

Hans  Mikkelsen  (1936) 

af  Præsident  Hugh  B.  Brown  af  Det  Første  Præsidentskab 
Tale  ved  Generalkonferencen  i  Salt  Lake  City,  oktober  196A 


Jeg  tror  det  er  vigtigt,  når  vi  tænker  på  livet,  dets  chan- 
cer, dets  muligheder,  dets  udfordringer,  dets  inspirationer, 
at  vi  så  påtager  os  at  gøre  os  kvalificeret  til  fra  den  Hel- 
ligånd at  modtage  de  instruktioner  og  direktiver  fra  dag 
til  dag,  som  vil  holde  os  på  pligtens  sti. 

Må  jeg  stille  et  forslag,  og  jeg  tænkte  på  det,  efter  at  jeg 
var  kommet  herind  i  bygningen  i  aften.  Jeg  ville  ønske,  at 
overhovedet  for  hver  familie  ville  få  fat  i  et  stort  stykke 
pap  og  med  bogstaver,  der  er  store  nok  til  at  ses  fra  den. 
anden  ende  af  værelset,  skrive  tyvende  kapitel  af  2.  Mose- 
bog, fra  tredie  til  syttende  vers.  Vil  I  sætte  det  op  på 
væggen,  så  I  og  de  andre  medlemmer  af  familien  vil  se 
det  hver  dag.  Læs  det,  tag  imod  dets  mening,  få  gavn  af 
dets  instruktioner. 

Og  tag  så  et  andet  stykke  pap  af  samme  størrelse  og 
skriv  på  det  Mattæus  5.  kapitel,  fra  tredie  til  tolvte  vers. 
Hvis  I  vil  sætte  disse  op  side  om  side  og  læse  dem  hver 
morgen  —  I  kan  læse  dem,  medens  I  barberer  jer  eller 
vasker  jer  eller  gør  jer  rede  til  at  gå  på  arbejde  eller  i 
skole  —  vil  de  minde  jer  om,  hvem  I  er  og  hvad  der  ventes 
af  jer. 

Jeg  vil  lige  bruge  et  øjeblik  til  hurtigt  at  læse,  hvad 
jeg  vil  anbefale  jer  at  sætte  op  i  jeres  værelse. 

»Du  må  ikke  have  andre  guder  end  mig. 

Du  må  ikke  gøre  dig  noget  udskåret  billede  eller  noget 
afbillede  af  det,  som  er  oppe  i  himmelen  eller  nede  på  jor- 
den eller  i  vandet  under  jorden; 

du  må  ikke  tilbede  eller  dyrke  det,  thi  jeg  Herren  din 
Gud  er  en  nidkær  Gud,  der  indtil  tredie  og  fjerde  led  straf- 
fer fædres  brøde  på  børn  af  dem,  som  hader  mig, 

men  i  tusind  led  viser  miskundhed  mod  dem,  der  elsker 
mig  og  holder  mine  bud! 

Du  må  ikke  misbruge  Herren  din  Guds  navn,  thi  Herren 
lader  ikke   den  ustraffet,   der  misbruger   hans   navn! 

Kom  hviledagen  i  hu,  så  du  holder  den  hellig! 

I   seks   dage   skal   du   arbejde   og   gøre   al   din   gerning, 

men  den  syvende  dag  skal  være  hviledag,  for  Herren  din 
Gud;  da  må  du  intet  arbejde  udføre,  hverken  du  selv, 
din  søn  eller  datter,  din  træl  eller  trælkvinde,  dit  kvæg 
eller  den  fremmede  inden  dine  porte. 

Thi  i  seks  dage  gjorde  Herren  himmelen,  jorden  og 
havet  med  alt,  hvad  der  er  i  dem,  og  på  den  syvende  dag 
hvilede  han;  derfor  har  Herren  velsignet  hviledagen  og 
helliget  den. 

Ær  din  fader  og  din  moder,  for  at  du  kan  få  et  langt 
liv  i  det  land,  Herren  din  Gud  vil  give  dig! 

Du  må  ikke  slå  ihjel! 

Du  må  ikke  bedrive  hor! 

Du  må  ikke  stjæle! 

Du  må  ikke  sige  falsk  vidnesbyrd  imod  din  næste! 

Du  må  ikke  begære  din  næstes  hus! 

Du  må  ikke  begære  din  næstes  hustru,   hans   træl   eller 


trælkvinde,  hans  okse  eller  æsel  eller  noget,  der  hører  din 
næste  til!«  (2.  Moseb.  20:3—17). 

Lad  hver  eneste  af  os  læse  det  hver  dag  og  så  bede  til 
Herren,  før  vi  går  i  skole  eller  til  arbejde,  og  sige  til 
ham:  »I  dag  vil  jeg  holde  de  Ti  Bud.« 

Og  vend  jer  så  til  det  andet,  som  er  mere  positivt  end 
negativt.  Til  israeliterne  hed  det  for  størsteparten  »Du  må 
ikke«,  men  da  Jesus  kom  for  at  tjene,  sagde  han:  »I  har 
hørt,  at  der  er  sagt:  Du  skal  elske  din  næste  og  hade  din 
fjende,  men  jeg  siger  jer  . .  .«  (Matt.  5:43 — 44).  Og  hele 
tiden  sagde  han:  »Der  er  sagt  . . .  Men  jeg  siger  jer  .  .  .« 
Og  så  giver  han  os  en  liste  over  dem,  som  skal  tælles 
blandt  de  velsignede. 

»Så  tog  han  til  orde,  lærte  dem  og  sagde: 

Salige  er  de  fattige   i   ånden,    thi   himmeriget   er   deres. 

Salige  er  de,  som  sørger,  thi  de  skal  trøstes. 

Salige  er  de  sagtmodige,  thi  de  skal  arve  jorden. 

Salige  er  de,  som  hungrer  og  tørster  efter  retfærdighe- 
den, thi  de  skal  mættes. 

Salige  er  de  barmhjertige,  thi  dem  skal  der  vises  barm- 
hjertighed. 

Salige  er  de  rene  af  hjertet,  thi  de  skal  se  Gud. 

Salige  er  de,  som  stifter  fred,  thi  de  skal  kaldes  Guds 
børn. 

Salige  er  de,  som  er  forfulgte  for  retfærdigheds  skyld, 
thi  himmeriget  er  deres. 

Salige  er  I,  når  man  håner  og  forfølger  jer  og  lyver  jer 
alt  ondt  på  for  min  skyld. 

Glæd  jer  og  fryd  jer:  Jeres  løn  skal  være  stor  i  him- 
lene, thi  således  har  man  forfulgt  profeterne,  som  var  før 
jer.«  (Ibid.,  5:2—12). 

Jeg  ønskede  at  giver  jer  denne  udfordring,  for  jeg  er 
overbevist  om,  at  hvis  jeg  kan  starte  dagen  rigtigt  ved 
at  læse  et  eller  andet  passende  skriftsted  og  så  knæle  ned 
og  bede  Gud  om  at  hjælpe  mig  til  at  huske  det,  og  hvis 
jeg  så  dagen  igennem  kan  huske,  at  jeg  vil  tale  til  ham 
igen  om  aftenen  og  aflægge  rapport  over  hvad  jeg  har 
gjort  og  hvor  godt  jeg  har  holdt  min  pagt,  tror  jeg  det 
ville  hjælpe  mig  til  at  blive  et  bedre  menneske. 

Gud  velsigne  jer,  mine  brødre,  I  som  er  tilstede  i  denne 
store  forsamling  og  I  andre  tusinder  derude,  til  hvem  Kir- 
kens Præsident  har  rettet  en  så  rørende  appel.  Jeg  beder, 
at  Gud  vil  velsigne  overhovedet  for  hver  eneste  familie. 
Mange  af  jer  har  jeres  sønner  med  jer  her  i  aften.  Jeg  vil 
gerne  sige  til  jer,  at  ingen  dreng  behøver  at  have  et  stykke 
pap  og  et  stykke  kridt  til  at  fortælle  sig,  hvor  stor  han  er, 
hvis  der  er  den  slags  mænd  omkring  ham,  som  han  gerne 
ville  ligne.  Det  er  den  måde  de  unge  reagerer  overfor  deres 
ældsters   handlinger   på. 

Gud  velsigne  de  unge  mennesker.  Gud  velsigne  Israel, 
og  må  hans  fred  og  velsignelse  være  med  os  alle  nu  og 
altid.  Jeg  giver  jer  mit  vidnesbyrd  og  min  velsignelse  yd- 
mygt og  i  Jesu  Kristi  navn.  Amen. 

Vor  første  tanke  går  til  vore  præsidentinder  rundt  om 
i  grenene.  Vi  ved,  at  I  for  tiden  stræber  flittigt  for  at  få 
kredslærerindernes  arbejde  godt  igang.  Vi  erkender  også. 
at  der  er  mange  vanskeligheder  for  jer  at  overvinde,  men 
vi  beder  jer  »keep  smiling«  og  fortsætte  i  den  gode  ånd, 
I  havde  hos  jer  ved  de  stævner,  der  nu  er  blevet  afholdt. 
Husk,  at  det  er  den,  der  holder  ud  til  enden,  der  skal  få 
livets  krone. 

Og  så  fortsætter  vi  med  vor  artikel  fra  sidst,  og  skulle 
vi  have  glemt,  hvad  det  var,  den  indeholdt,  vil  det  måske 
være  klogt  at  læse  den  igen  og  få  fat  i  den  første  ende 
af  »tråden«: 

En  filosof  har  sagt:  »Der  findes  husholdninger,  hvor 
alt  er  vel  organiseret  og  altid  i  pinlig  orden;  der  findes 
familier,  hvor  de  forskellige  medlemmer  lever  sammen 
i  kærlighed  og  harmoni;  men  hjemmet  i  ordets  bogstave- 
ligste forstand  findes  kun,  hvor  der  findes  en,  som  man- 
dens valg  har  gjort  til  en  hustru,  og  hvor  barnelæber  har 
lært  at  ære  navnet:  Moder«. 

En  anden  har  skrevet:  »For  at  et  hjem  kan  være  lyk- 
keligt, kræves  der  seks  ting:  Helheden  som  sådan  skal 
være  arkitekt;  orden  er  møbleringen.  Kærligheden  fore- 
tager opvarmningen,  munterheden  lyser  op,  flid  er  venti- 
lationen, som  fornyer  atmosfæren,  og  som  dag  for  dag 
bringer  sundhed.  Men  over  det  hele  hviler  som  en  be- 
skyttende baldakin  og  herlighed  Guds  velsignelse,  uden 
hvilken  ingen  af  de  seks  ting  ville  gavne«. 

»Den  bedste  skole  og  læreanstalt  er  hjemmet;  familie- 
livet er  Guds  egen  metode  til  oplæring  af  de  unge«,  stod 
der  i  avisen  forleden  dag.  »Hjemmet  er  et  seminar  over 
alle  andre  institutioner;  det  er  Kristendommens  og  ka- 
rakterdannelsens vugge.  80  %  af  vore  forbrydere  kommer 
fra  hjem,  der  ikke  har  taget  sig  af  dem.  Det  væsentligste 
element  i  et  hjem  er  Gud.  Kristendommen  begynder  i 
hjemmet;  vi  danner  vor  karakter  der,  og  hvad  vi  skal 
blive  i  de  kommende  år  bestemmes  for  en  stor  del  af  vor 
opdragelse  og  hjemlige  omgivelser«. 

Til  Adam  sagde  Herren  angående  sine  børn:  »Og  det  er 
givet  dem  at  kende  godt  fra  ondt  ....  Lær  derfor  dine 
børn,  at  alle  mennesker,  overalt,  må  omvende  sig,  ellers 
kan  de  ingenlunde  arve  Guds  Rige,  thi  intet  urent  kan 
dvæle  der  eller  være  i  hans  nærhed;  thi  på  Adams  sprog 
er  hans  navn  Hellighedens  Mand,  og  hans  Enbårnes  navn 
er  Menneskesønnen,  ja,  Jesus  Kristus,  en  retfærdig  Dom- 
mer, som  skal  komme  i  tidens  midte.  Derfor  giver  jeg  dig 
den  befaling,  at  du  skal  frit  lære  dine  børn  disse  ting  .  .  .  . « 
—  Moses  6:  56—58. 


Det  er  en  af  de  første  instruktioner,  jeg  har  kunnet 
finde,  hvor  forældre   og  ledere  skulle  undervise  børn. 

Kong  Benjamin  sagde  til  sit  folk:  »Og  I  vil  ikke  til- 
stede, at  jeres  børn  går  sultne  eller  nøgne,  ej  heller  vil  I 
tilstede,  at  de  overtræder  Guds  love  og  strides  og  kives 
indbyrdes  og  tjener  djævelen,  som  er  syndens  herre,  og 
som  er  den  onde  ånd,  som  vore  fædre  har  talt  om,  han, 
som  er  en  fjende  af  al  retfærdighed.  Men  I  vil  lære  dem 
at  vandre  på  sandhedens  og  dydens  veje;  I  vil  lære  dem 
at  elske  og  tjene  hinanden.«  —  Mosiah  4:14 — 15. 

I  5.  Mosebog  finder  vi  følgende  sagt  af  Moses  ifølge 
instruktion  fra  Herren: 

»Og  du  skal  elske  Herren  din  Gud  af  hele  dit  hjerte, 
af  hele  din  sjæl  og  af  hele  din  styrke.  Disse  bud,  som  jeg 
pålægger  dig  i  dag,  skal  du  tage  dig  til  hjerte;  og  du 
skal  indprente  dine  børn  dem  og  tale  om  dem,  både  når 
du  sidder  i  dit  hus,  og  når  du  vandrer  på  vejen,  både 
når  du  lægger  dig,  og  når  du  står  op.«  —  5.  Mos.  6:  5 — 7. 

Men  lederne  i  vor  tid  har  også  sagt  noget.  Fra  præsident 
Woodruf f  citerer  jeg:  »Jeg  mener,  at  moderen  har  større 
indflydelse  over  sine  børn  end  noget  andet  menneske.  Det 
spørgsmål  kommer  sommetider  frem:  »Hvornår  begynder 
denne  opdragelse?'  Vore  profeter  har  sagt:  'Når  livets  ånd 
fra  Gud  tager  tabernaklet  i  besiddelse.'  Moderens  tilstand 
på  det  tidspunkt  vil  da  have  påvirket  hendes  livs  frugt; 
fra  barnet  bliver  født  og  hele  livet  igennem  styrer  og 
leder  moderens  undervisning  og  eksempel  i  høj  grad  det 
barn,  og  hendes  påvirkning  føles  af  det  gennem  tid  og 
evighed. 

Jeg  har  længe  været  overbevist  om,  at  djævelen  gør  sig 
store  anstrengelser  for  at  drive  en  kile  ind  mellem  for- 
ældre og  børn,  idet  han  prøver  at  inspirere  de  helliges 
sønner  og  døtre  og  bibringe  dem  de  fordærvende  begre- 
ber, der  vil  holde  dem  fra  at  følge  i  forældrenes  fodspor, 
men  det  kan  ikke  lade  sig  gøre!  Dette  folks  sønner  og 
døtre  vil,  hvis  vi  gør  vor  pligt,  blive  holdt  tilbage  af 
Israels  Guds  styrke  og  i  Hans  navn«  (The  Discour  ses  of 
Wilford  Woodruf f,  pp.  269—270). 

Præsident  Grant  kom  med  to  meget  vigtige  udtalelser: 
»Det  ser  ud  til,  at  der  er  en  magt,  som  moderen  er  i  be- 
siddelse af,  når  hun  former  barnets  liv,  og  den  overgår 
alt  andet  ....  En  moders  kærlighed  er  den  mest  fuld- 
komne, den  mest  oprigtige,  den  stærkeste  af  alle  de  for- 
mer for  kærlighed,  vi  kender  noget  til.  Jeg  for  min  part 
glæder  mig  over  den  for  det  vidunderlige  eksempel,  den 
er  for  mig. 

Hvis   vi    som   forældre   vil   indrette   vort   liv   således,    at 

vore  børn  kan  vide  og  forstå  i  deres  hjerter,  at  vi  i  sand- 
hed er  Sidste  Dages  Hellige,  at  vi  virkelig  ved,  hvad  vi 
taler  om,  vil  de  —  ved  at  søge  Herren  —  få  det  samme 
vidnesbyrd«   (Gospel  Standards,  pp.   152,   153). 

Hvilken  vældig  trøst  og  hvilket  storslået  løfte  er  ikke 
dette! 

Præsident  McKay  siger  følgende:  »Gud  har  lagt  det  an- 
svar på  forældrene  at  indpode  disse  principper  i  børnenes 
sind.  Kirkens  skoler,  Søndagsskolen,  G.U.F.  og  Primary- 
organisationerne er  allesammen  oprettet  her  for  at  hjælpe 


med  til  at  opbygge  og  vejlede  ungdommen,  men  så  store 
og  vigtige  faktorer  de  end  er  i  de  unges  liv,  er  der  dog 
ingen  af  dem,  der  kan  erstatte  forældrenes  bestandighed  og 
indflydelse  i  hjemmet.«  (Pathways  to  Happiness,  p.  118). 
(Fortsættes). 

Vi  beder  alle  vore  mødre  være  opmærksomme  på  disse 
ting  og  følge  godt  med  i  de  følgende  artikler  her  i 
»Stjernen«. 

For   Hjælpeforeningens   hovedbestyrelse 
Inger  Rasmussen. 


\  Ifi !  Torsdag  den  O.  maj  1965  kl.  19,3©  taler  søster  ALICE  \\  I  Mi  I  \*0\ 
fra  Hjælpeforeningrens  Generalbestyrelse  ved  et  møde  på  Priorvej,  Køben- 
havn. Alle  ko  wire  indbydes. 


7 


(jincaloqtsk^ormma 


^J 


ANGÅENDE  TEMPLET 


Templet  er  et  hus,  hvor  vi  kan  tilbede  Herren,  indgå 
pagt  med  Ham  og  modtage  belæring.  Det  er  derfor  et 
sted,  hvor  verdens  larm,  utryghed  og  travlhed  lades  ude, 
et  sted,  hvor  der  er  god  tid  til  eftertanke. 

For  nogle,  der  første  gang  uden  forberedelse  kommer 
i  Herrens  Hus,  vil  der  være  ting,  der  synes  uforståelige. 
Bliv  ikke  ked  deraf,  men  kom  igen,  og  forståelsen  vil 
komme  lidt  efter  lidt.  For  den,  der  gennem  studium  af 
skriften  er  fortrolig  med  Herrens  måde  at  forordne  de 
hellige  handlinger  på,  vil  alt  i  templet  synes  naturligt  og 
rigtigt.  For  ham  eller  hende  skrives  dette  ikke,  men 
for   den   uforberedte. 

Meget  i  vort  gudsforhold  er  givet  os  gennem  symboler 
og  lignelser,  og  Jesus,  der  kender  menneskenes  svagheder, 
brugte  det  meget,  da  Han  vandrede  på  jorden.  Vi  forslår 
måske  ikke  først  dåbens  betydning,  men  Bibelens  ord 
om  renselse  (Ap.  Gern.  22:16)  og  fødsel  til  nyt  liv  (Joh. 
3:1 — 7)  gør   denne   symbolske   handling   forståelig   for   os. 

Også  i  templet  udtrykkes  det  hellige  i  symboler  og 
billeder.  I  nogle  templer  er  der  i  de  enkelte  rum  store 
vægmalerier,  der  beskriver  historien,  som  vi  kender  den 
fra  de  hellige  skrifter,  og  derigennem  modlager  vi  belæ- 
ring om  disse  ting.  I  templet  i  Schweiz  anvendes  film  til 
denne  del  af  vor  tempel-undervisning. 

Fælles  for  alle  templerne  er,  at  det  smukkeste  rum  er 
udtryk  for  det  celestiale  rige.  Medens  vi  forbereder  os 
på  indgang  i  dette  rum,  skal  vi  tænke  på  afsnit  76,  vers 
50  til  70  i  Lære  og  Pagter,  der  vil  hjælpe  os  til  at  forstå 
vore  pligter  og  rettigheder  ifølge  pagten. 

Vi  læser  i  2.  Mosebog  3:5,  at  Herren  talte  til  Moses 
fra   tornebusken   på   Horebs   Bjerg   og   sagde:    »Kom   ikke 


nærmere!  Drag  dine  sko  af  dine  fødder,  thi  det  sted,  du 
står  på,  er  hellig  jord!«  I  templet  er  vi  som  Moses  på  et 
helligt  sted,  og  vi  følger  hans  eksempel  og  Herrens  bud. 

løvrigt  kan  vi  lære  mere  af  det  Gamle  Testamente.  2. 
Mosebog,  28.  kapitel,  fortæller  os,  hvorledes  det  gamle 
Israels  folk  fik  forskrifter  om  præstedragten,  der  for  Arons 
vedkommende  var  meget  kostbar.  Den  blev  tilvirket  Aron 
til  ære  og  pryd  (2.  vers),  og  deri  lå  et  ønske  om  at  hæve 
præTstetjenesten  op  over  det  daglige.  Ydermere  var  der  i 
dragten  ilagt  symboler,  der  gennem  synet  skulle  minde 
om  pagten  med  Gud  (vers  12  og  29).  Også  vi  må  i  tempel- 
tjenesten hæve  os  op  over  det  dagligdags,  og  derfor  af- 
lægger vi  i  templet  vort  daglige  tøj  og  ifører  os  tempel- 
tøjet, der  naturligvis  ikke  er  kostbart  som  Arons,  men 
på  lignende  måde  af  symbolsk  betydning.  Vort  tempeltøj 
er  mere  at  ligne  ved  det,  der  blev  tilvirket  til  Arons  søn- 
ner til  deres  ære  og  pryd  (vers  40 — 43). 

Når  vi  indtræder  i  templet  første  gang,  vil  vi  modtage 
stærke  indtryk,  ikke  mindst  fordi  vi  er  forventningsfulde 
og  møder  med  åbne  sanser.  Vore  pagter  er  ikke  af  legem- 
lig art,  som  da  Abraham  indgik  pagt  med  Herren  (1. 
Mosebog,  17.  kap.),  men  derfor  er  de  ikke  mindre  bin- 
dende. Der  stilles  store  krav  til  os,  som,  når  vi  opfylder 
dem,  vil  give  os  tilsvarende  store  velsignelser,  og,  hvis  vi 
svigter,    en    tilsvarende    elendighed.    Således    er    Guds    lov. 

Hvilke  lykkelige  muligheder  har  ikke  det  ægteskab,  der 
bygger  på  sådanne  pagter!  I  beseglingsrummet  bindes 
båndene  for  tid  og  al  evighed  - —  mellem  ægtefæller  og 
mellem  børn  og  forældre.  Det  er  godt  at  have  forståelse 
for  dette  inden  tempelrejsen  påbegyndes.  Derfor  må  vi 
forberede  os.  F.  Bernskov. 

Nadververs  for  maj: 

».  .  .  .   Thi  jeg  lever,  og  I  skal  leve«. 
(Johs.  14:19). 
Nadververs  for  juni: 

»Og  det  skete,  da  han  havde  sat  sig 
til   bords   sammen   med   dem,   tog   han 
brødet,  velsignede  og  brød  det  og  gav 
dem  det«.  (Luk.  24.30). 
Søndagsskolesang  for  maj: 

»Samler  solskin«.  (Nr.   101  i  den  blå 
sangbog). 
Søndagsskolesang  for  juni: 

»Synes    vejen    dig    lang?«    (Nr.    73    i 
den  blå  sangbog). 


Hvorledes  vi  skal  orientere  undersøgere 

af  Henry  L.  Isaksen 

Femte  artikel  i  serien  »Fasthold  et  velkommen«. 


Bemærk:  Denne  lærerlektie  er  en  del  af  en  serie,  som  hen- 
viser til  Søndagsskolens  Konference-emne  for  1964:  »Fast- 
hold et  velkommen«.  Søndagsskolernes  generalbestyrelses- 
medlemmer har  besøgt  stave  og  missioner  i  1964  for  at 
give  flere  instruktioner  om  dette  emne.  Alle  distrikts- 
bestyrelser  og  hovedbestyrelser  opfordres  indtrængende  til 
at  opbevare  disse  artikler  til  fremtidigt  brug.  Funktionæ- 
rer i  søndagsskolen  anmodes  om  at  studere  de  principper, 
der  fremsættes  i  disse  lektier,  og  bruge  dem  i  deres  liv. 
På  denne  måde  vil  et  vidtomspændende  »Fasthold  et  vel- 
kommen« blive  fremført  i  alle  Kirkens  søndagsskoler  i 
årene   1964  og  1965. 

Enhver  drengespejder  kan  fortælle  dig,  at  det  at  »ori- 
entere« et  kort  betyder  at  anbringe  det  i  nøjagtigt  forhold 
til  verdenshjørnerne  og  terrænforholdene.  Hvad  vil  det  da 
sige  at  orientere  en  undersøger?  Vi  tænker  straks  på  det 
øjensynlige  svar:  det  betyder  at  udstrække  en  hjertelig 
velkomst,  at  gøre  gudstjenesten  og  klassetiden  betydnings- 
fuld og  behagelig,  og  at  holde  velkomsten  fast  i  Søndags- 
skolen. Lad  os  ikke  undlade  at  gøre  disse  ting. 

Lad  os  nu,  for  at  besvare  spørgsmålet  mere  fuldstæn- 
digt, vende  os  til  ordbogen  og  finde  ud  af,  hvilke  betyd- 
ninger ordet  »orientere«  har.  Navneordet  »Orient«  hen- 
tyder til  Østen,  som  modsætning  til  Occident,  eller  Vesten. 


Det  hentyder  også  til  den  østlige  himmel  og  daggry  eller 
solopgang.  Som  verbum  betyder  »orientere«:  1)  At  finde 
sig  til  rette  i  sine  omgivelser,  2)  gøre  sig  klart,  hvor  man 
opholder  sig,  3)  sætte  sig  ind  i  det  vigtigste  i  en  sag  eller 
et  spørgsmål,  4)  anbringe  noget,  så  det  vender  i  en  vis 
retning. 

Når  vi  anvender  disse  betydninger  på  spørgsmålet  om, 
hvorledes  vi  skal  orientere  en  undersøger,  kan  vi  sige, 
at  det  er  noget  lignende  som  at  orientere  sig  på  et  kort: 
vi  sætter  ham  i  en  sådan  stilling,  at  hans  retning  i  livet 
er  i  nøjagtigt  forhold  til  sandheden  om  livet.  Eller  vi  kan 
sige,  at  vi  stiller  ham  »med  ansigtet  imod  Øst«,  imod 
solopgangen  af  evangeliets  sandheder.  Vi  hjælper  ham  til 
at  »sæte  sig  ind  i  det  vigtigste  i  en  sag  eller  et  spørgs- 
mål«, nemlig  i  Evangeliet  og  livet. 

Det  ville  være  en  fejltagelse  at  antage,  at  ethvert  ikke- 
medlem,  som  besøger  et  af  vore  møder,  er  en  undersøger. 
Nogle,  som  det  f.  eks.  var  tilfældet  med  Brent,  den  unge 
mand,  som  er  beskrevet  i  den  udmærkede  søndagsskole- 
film »Som  andre  ser  os«,  kommer  bare,  fordi  de  er  invi- 
teret af  en  ven.  Andre  kommer  af  nysgerrighed.  De  bør 
alle  føle  sig  velkomne.  Hvis  de  gør  det,  vil  mange,  som 

kommer   af   nysgerrighed   eller   af   venskab,   blive    under- 
søgere, og  mange  undersøgere  vil  blive  medlemmer. 

Det  er  yderst  vigtigt  at  gøre  et  effektivt  arbejde  for  at 
byde  besøgende  velkommen  og  orientere  undersøgere.  Det 
stemmer  overens  med  den  vægt,  der  for  øjeblikket  læg- 
ges på  missionærarbejdet  som  et  af  de  fire  grundlæggende 
emner  for  præstedømmets  samordningsprogram  og  som 
en  pligt  for  hvert  medlem  af  Kirken. 

Det  synes  sikkert  at  antage,  at  enhver  undersøger  er 
interesseret  i  at  lære  sandheden  om  Jesu  Kristi  evange- 
lium og  dets  plads  i  hans  liv,  at  han  holder  af  Kirken  og 
dens  medlemmer,  og  at  han  vil  være  under  indflydelse 
ikke  blot  af,  hvad  han  lærer  om  Kirkens  lærdomme,  men 
af  den  opførsel,  som  Kirkens  medlemmer  viser. 

For  at  orientere  undersøgere  må  vi  derfor  indbefatte  og 
opnå  samarbejde  fra  alle  de  aktive  medlemmer  i  grenen. 
Det  er  ikke  noget,  der  kan  gøres  med  held  ved  officiel 
velkomst  alene,  af  funktionærerne  i  søndagsskolen  eller  af 
lærerne  i  Undersøgerklassen.  Heller  ikke  kan  det  gøres  af 
medlemmerne  af  grenspræsidentskabet  alene.  De  kan  na- 
turligvis foregå  med  et  godt  eksempel,  men  de  må  også 
regne  med  hjælp  fra  alle  dem,  som  undersøgerne  kom- 
mer i  kontakt  med. 

En  anden  nøgle  til  at  finde  et  mere  komplet  svar  på  vort 
spørgsmål,  kan  findes  i  vor  beslutning  om  at  følge  Kir- 
kens program  i  alle  enkeltheder.  Jeg  har  lagt  mærke  til, 
at  de  enheder  af  Kirken,  hvis  leder  har  den  indstilling, 
»Lad  os  begynde  med  den  overbevisning,  at  vi  kan  og  vil 
følge  Kirkens  program«,  har  langt  større  held  med  sig 
end  dem,  hvis  indstilling  er,  »Vi  kan  ikke  følge  Kirkens 
program  her,  fordi  .  . .  . «  Naturligvis  vil  det  af  og  til  være 
nødvendigt  at  foretage  nogle  tilpasninger  på  grund  af  util- 
strækkelige lokaler,  spredte  medlemmer  etc.  Men  sædvan- 
ligvis gør  de  søndagsskoler,  som  arbejder  »efter  bogen«, 
det  bedste  arbejde  med  undersøgerne.  Dette  belyder,  at 
vore  søndagsskolefunktionærer  sørger  for  et  fuldstændigt 
organiseret  og  effektivt  arbejdende  program:  folk,  som 
byder  velkommen,  dørvogtere,  præludium,  ærbødig  og 
inspirerende  gudstjeneste  og  gode  klasser  for  alle  alders- 
grupper. Det  betyder,  at  i  klasserne  vil  vore  lærere  være 
velforberedte  med  interessante,  oplysende  lektier,  deres 
klasser  vil  være  fuldt  organiserede,  og  medlemmerne  i 
deres  klasser,  herunder  undersøgerne,  vil  medvirke  i  pro- 
grammet på  en  eller  anden  måde,  så  de  føler,  at  de  hører 
til  i  klassen.  Det  betyder,  at  alle  vore  funktionærer,  læ- 
rere og  medlemmer  vil  » .  . .  .  lære  sin  pligt  og  med  flid 
passe  det  embede,  hvortil  han  er  blevet  kaldet.«  (L.  &  P. 
107:99). 

Det  næste  forslag  er  i  virkeligheden  en  udvidelse  af 
dette  og  henvender  sig  til  biskopperne:  følg  Kirkens  pro- 
gram med  hensyn  til  alle  medlemmers  pligt  til  at  være 
missionærer.  Dette  indbefatter,  at  de  foreslåede  fremgangs- 
måder indenfor  præstedømmet  skal  følges:  Et  Ward-råd 
vil  fungere,  med  Halvfjerdsernes  præsident  eller  gruppe- 
leder som  rådgiver  for  biskoprådet  med  hensyn  til  mis- 
sionærprogrammet; en  Missionær-komité  for  det  aronske 
præstedømme  vil  blive  organiseret  med  biskoppen  som 
formand  og  med  en  repræsentant  fra  hvert  af  kvorum'erne 
og  fra  pigernes  grupper  i  tilsvarende  alder;  og  fuldtids- 
og/eller  lokale  missionærer  vil  være  til  rådighed  til  at  in- 
struere undersøgere,  som  er  blevet  henvist  af  medlemmer 
gennem  biskoppen. 

Som  funktionærer  og  lærere  i  Søndagsskolen  kan  vi 
alle  hjælpe,  ikke  alene  ved  at  gøre  vor  del  som  missio- 
nærer, men  også  ved  at  udføre  vore  opgaver  i  Søndags- 
skolen så  godt  som  vi  overhovedet  kan. 

Selv  om  Kirkens  foreslåede  program  bør  følges   i  alle 


enkeltheder,  bør  det  betragtes  som  minimum  og  ikke 
være  begrænset  dertil.  For  eksempel  har  der  været  stort 
held  i  mange  warder  med  at  afholde,  foruden  de  oven- 
for omtalte  programmer,  et  ekstra  ugentligt  møde.  Vi 
har  fornylig  indført  det  i  vort  ward,  og  det  giver  løfte 
om  at  indvarsle  en  ny  dag  med  proselyt-aktivitet  i  vort 
område.  Det  består  i  et  møde,  hvor  alle  medlemmer  op- 
fordres til  at  tage  deres  »gyldne  kontakter«  —  venner, 
naboer  og  selv  fremmede,  som  har  udtrykt  ønske  om  at 
lære  mere  om  Kirken,  —  med. 

Dette  møde  ledes  af  et  medlem  af  biskoprådet  og  består 
af  en  kort  gudstjeneste,  et  dåbsmøde  (hvis  der  er  dåbs- 
kandidater  den  pågældende  aften),  en  klasseperiode  og  en 
afslutning,  som  omfatter  bekræftelse  af  dem,  som  er  døbt 
tidligere  på  aftenen.  I  klasserne  er  fuldtids-  og  lokale 
missionærer  til  rådighed,  om  nødvendigt,  til  at  lede  alle 
seks  diskussioner;  på  denne  måde  vil  en  undersøger  på 
et  hvilket  som  helst  stadium  af  lektierne  modtage  den 
næste  lektie.  I  klasseperioden  gennemgås  der  også  en 
lektie  af  en  serie  på  12  »udviklings« -lektier  for  nylig 
døbte  medlemmer  og  nylig  aktiverede  medlemmer. 

Lektierne  er  organiseret  og  ledes  på  en  sådan  måde, 
at  man  kan  komme  ind  på  ethvert  tidspunkt  i  serien  og 
holde  op,  efter  at  man  har  været  hele  serien  igennem. 
Derefter  kan  man  gå  til  den  genealogiske  klasse,  som 
også  overværes  af  »ældre«  medlemmer.  En  repræsentant 
fra  hver  hjælpeorganisation  er  tilstede  ved  disse  møder, 
så  programmet  med  at  drage  dem  ind  i  fællesskabet  be- 
gynder straks  efter  undersøgerens  ankomst.  Skønt  dette 
program  kun  lige  er  begyndt,  giver  det  løfte  om  at  blive 
et  værdifuldt  supplement  til  Søndagsskolens  og  andre 
organisationers  almindelige  program  i  arbejdet  med  at 
orientere  undersøgere. 

Hovedformålet  for  funktionærer  og  lærere  i  Søndags- 
skolen er  at  »undervise  i  Evangeliet  til  alle  medlemmer 
af  Kirken«.  Der  er  intet,  som  forhindrer  os  i  at  »tyv- 
starte« ved  at  udføre  et  aktivt  og  velorganiseret  program 
med  orientering  af  undersøgere,  som  for  de  flestes  ved- 
kommende snart  vil  blive  medlemmer.  Ved  at  følge  nogle 
af  de  ovennævnte  forslag  og  tilpasse  dem,  så  de  passer  til 
det  lokale  behov,  vil  vi  ikke  alene  bidrage  til  opfyldelsen 
af  Daniels  profeti  (Se  Daniel  2:AA — -45 ),  men  vi  vil  sikre 
os  den  glæde,  som  Herren  taler  om  gennem  Profeten  Jo- 
seph Smith.  (Se  Lære  og  Pagter  18:15 — 16). 

Lad  os  hjælpe  med  til  at  »fastholde  et  velkommen«  for 
undersøgere  ved  at  stille  dem  med  »ansigtet  imod  øst, 
imod  sandhedens  solopgang«. 

Tobaksrygning  (fortsat  fra  Stjernens  februar  nr.) 

De  senere  års  interesse  for  de  skadelige  virkninger  ved 
tobakken  har  fremkaldt  en  masse  forsøg  og  undersøgel- 
ser,  især   hvad   lungekræftens    voldsomme    tiltagen   angår. 

I  takt  med  den  stigende  velstand  øges  forbruget  af  ciga- 
retter og  cigarer  og  med  dette  forbrug  lungekræften  i 
uhyggelig  grad.  Er  folk  ikke  klar  over,  hvad  de  stopper 
i  munden,  eller  tror  de  blindt  på  overleveringer,  skikke 
og  traditioner,  og  giver  sig  i  kast  med  hvad  som  helst, 
når  bare  andre  også  går  ind  for  det  samme? 

Hvis  vi  vil  høre  ordene  i  vore  øren  TOBAK  ER  IKKE 
FOR  LEGEMET,  EJ  HELLER  FOR  MAVEN  OG  ER  IKKE 
GODT  FOR  MENNESKET,  så  kan  vi  være  enige  om,  at 
dette  budskab  fra  afsnit  89  i  Lære  og  Pagter  taler  til  os 
på  en  måde,  som  vi  ikke  tager  fejl  af,  hvis  vi  da  i  det 
hele  taget  tror  på  guddommelig  inspiration,  og  det  gør  vi. 

Men  de  mennesker,  der  ingen  kendskab  har  til  Guds 
kirkes  principper,  lever,  som  de  ser  alle  andre  lever,  og 
benytter  de  samme  nydelsesmidler  med  den  selvfølgelig- 
hed, som  et  uvidende  sind  akcepterer  på  grundlag  af,  at 
sådan  gør  de  alle  nu  en  gang.  Hvorfor  man  gør  det  er 
mindre  vigtigt  end  det,  at  det  kan  gøres  og  bliver  gjort 
af  de  mange. 

Hvor  forsigtig  man  skal  være  med  at  indtage  forskellige 
stoffer,  man  ingen  rigtig  kendskab  har  til,  så  vi  i  Talido- 
mid-tilfældene,  hvor  en  tilsyneladende  uskyldig  pille,  der 
var  beregnet  til  hjælp,  pludselig  viste  sig  at  være  forfær- 
dende i  sin  virkning,  og  det  vidste  ingen,  før  resultatet 
forelå.  Så  vågnede  man  op,  men  da  var  skaden  sket. 

Dette  eksempel  viser  os,  at  hvad  vi  indtager  gennem 
vor  mund,  som  går  igennem  vore  tarmfunktioner  ad  akku- 
rat den  samme  vej  som  almindelig  føde,  kan  optages  ved 
kemisk  forbindelse  og  gribe  dybt  ind  i  legemets  moleky- 
lære opbygning.  I  dette  tilfælde  nåede  talidomid-præpara- 
tets  bivirkninger  at  trænge  helt  ind  til  D.N.A.  og  R.N.A. 
(arve-  og  vækstbetingede  organer  i  cellerne)  og  bringe  for- 
styrrelse i  bygningen  af  det  lille  nye  legeme  hos  den  gra- 
vide moder. 

Hvad  nikotinen  fra  tobaksplanten  angår,  så  har  lægerne 
nu  endelig  langt  om  længe  måttet  indrømme,  at  den  er 
farlig    for    sundheden    som    nydelsesmiddel    ved    rygning, 


og  den  dag  må  og  skal  komme,  hvor  bivirkningerne  ved 
kaffe-  og  tedrikning  vil  blive  indrømmet  som  skadelige 
nydelsesmidler,  hvis  gifte  belaster  nervesystemet.  Lad  os 
slå  fast,  at  nikotin  er  en  under  alle  omstændigheder  meget 
farlig  gift,  som  i  menneskets  mund  finder  vejen  åbnet  til 
tarmfunktionerne  og  herigennem  til  legemets  kemiske 
omsætningsapparat. 

Livets  lov  siger  os,  at  hvor  stoffer  mødes  og  valensbe 
tingeiserne  er  tilstede,  dér  sker  forbindelser,  som  kan 
misdanne  og  bringe  den  legemlige  ligevægt  ud  af  balance. 
Når  dertil  kommer  irriterede  og  ømfindtlige  lunger,  som 
er  konstant  udsat  for  forurening  af  støv  og  alle  de  par- 
tikler af  kemisk  art,  der  er  i  luften,  kan  det  være  sig  ikke 
alene  i  storbyer,  men  alle  steder  hvor  mennesket  bor 
og  bygger.  De  sidste  års  stigende  brug  af  centralvarme  og 
oliefyrede  varmeaggregater  er  medvirkende  til  at  udtørre 
næsens  og  svælgets  slimhinder,  og  derigennem  gøre  dem 
endnu  mere  modtagelige  for  dårlige  påvirkninger  udefra. 

Hvad  her  er  sagt  gælder  ikke  kun  brugen  af  tobakken, 
men  spiritus,  kaffe,  te  og  alle  andre  NYDELSESMIDLER, 
som  vi  ikke  kender  reaktionen  på,  så  står  det  til  os,  om 
vi  vil  finde  ud  af,  hvorledes  vi  kan  leve  sundt  og  hvilke 
fødemidler  og  nydelsesdrikke,  der  er  gode  for  mennesket 
eller  i  det  mindste  ikke  er  skadelige. 

Knud  Eclsberg. 


Kære  Brødre  og  Søstre,  lad  os  glædes  over  visdomsordet 
og  aldrig  forpasse  en  lejlighed  til  at  udbrede  kendskabet 
til  dets  vidunderlige  og  såre  simple  princip,  det  er  en  af 
de  ting  i  kirken,  der  vejer  tungt  til  i  enhver  diskussion, 
og  som  ingen  retskaffen  mand  eller  kvinde  kan  modsige. 

Søndagsskolens  Hovedbestyrelse  opfordrer  alle  til  alle- 
rede på  nuværende  tidspunkt  at  forberede  —  »bring  en 
ven  med  —  søndag«  —  sidst  i  juni.  Lad  os  udvælge  en 
god  ven  eller  veninde,  eller  hvem  som  helst,  der  kunne 
være  et  emne  til  denne  dag,  det  kunne  dog  være,  at  en 
eller  anden  blev  interesseret,  og  lad  os  så  få  denne  med 
hen  i  vor  kirke,  det  ville  være  dejligt  at  se  kirkerne 
fyldte  på  »bring  en  ven  med-søndagen«.  S.  H. 


TEMPELREJSERNE  I  19G5 


Har  De  husket  at  indsende  den  i  marts  nummeret  af 
STJERNEN  indlagte  »Foreløbige  tilmelding  til  tempelrej- 
serne 1965«? 

De  to  tempelrejser  finder  sted  til  følgende  tider: 

Rejse    I:  Fra  12.  til  15.  juli. 

Rejse  II:  Fra  30.  august  til  2.  september. 

Læs  nærmere  om  rejserne  i  marts  nummeret  af  STJER- 
NEN (side  56). 

Kære  søskende  og  medarbejdere! 

Vi  vil  gerne  takke  jer  for  det  store  arbejde,  I  gør  for 
Primary,  og  ligeledes  tak  for  det  gode  samarbejde,  som 
I  har  vist  os  i  Primary  Hovedbestyrelse.  Vi  håber,  det  må 
fortsætte  også  i  fremtiden,  og  at  det  må  blive  til  lykke  og 
fremgang  for  hver  enkelt,  så  vel  som  for  Primary. 
Materialer. 

Hvordan  ser  det  ud  med  materialerne?  Ville  det  ikke  væ- 
re et  godt  forsæt  at  få  ryddet  op  i  skabe  og  skuffer? 
Pas  på  de  forskellige  konvolutter  med  hjælpemidler,  lad 
dem  ikke  blive  blandet  sammen;  hver  lærerinde  burde 
have  sit  lektiehefte  med  tilhørende  hjælpemappe  og  opbe- 
vare det  hjemme,  så  hun  kan  forberede  lektien  og  have 
de  materialer  parat,  som  skal  bruges  til  hver  Primarydag. 

Sekretærerne  vil  snart  få  et  cirkulære  sendt  ud,  hvori 
der  står,  hvad  deres  arbejde  består  i.  Håber  I  kan  sank- 
tionere dette  og  være  behjælpelige  så  meget  I  kan.  Tak, 
kære  allesammen! 

Primary-lærerinder  bør  til  enhver  tid  minde  sig  selv  om 
den  store  chance  de  har  for  at  kunne  bringe  nye  medlem- 
mer ind  i  Kirken. 

Det  drejer  sig  ikke  blot  om  børnene,  men  også  deres  for- 
ældre, som  bør  gøres  opmærksomme  på  den  store  ind- 
flydelse Primary  har.  Er  det  ikke  en  vidunderlig  følelse 
at  vide  børnene  sikret  fremover  i  den  forvisning,  at  de 
vil  blive  gode  medborgere,  hjælpsomme  og  gode  mod  an- 
dre, og  måske  vokse  op  til  at  blive  virksomme  missio- 
nærer? 

Forældre  indbydes  til  at  komme  til  Primary  fire  gange 
i  løbet  af  året  —  om  efteråret,  i  julen,   om  foråret  og  i 


løbet  af  sommeren.  Dersom  disse  programmer  forberedes 
omhyggeligt  og  udføres  godt,  vil  de  vise  sig  som  sande 
velsignelser  for  alle,  som  deltager. 

Forældrene  bør  anmodes  om  at  hjælpe  lærerinden,  når 
som  helst  hun  trænger  til  hjælp.  Dette  hjælper  ikke  blot 
lærerinden,  men  også  forældrene,  som  på  denne  måde 
kommer  til  at  stå  både  børnene  og  Kirken  nærmere. 

Nogle  forældre  synes  ikke  at  forstå,  hvor  stor  betydning 
det  har,  at  deres  børn  kommer  til  Primary  regelmæssigt. 
En  af  de  måder,  som  kan  give  dem  den  bedste  forståelse 
af  dette,  er  at  få  dem  i  forbindelse  med  Primary.  De  bør 
indbydes  til  at  komme  og  overvære  møderne  i  Primary, 
når  som  helst  de  har  lyst. 

Hvis  I  har  nogle  problemer  eller  noget,  I  er  utilfredse 
med,  må  I  skrive  af  hjertens  lyst  til  os,  og  vi  vil  forsøge 
at  løse  alting  på  bedste  måde  og  så  godt  vi  formår. 

Husk,  vi  skal  have  ydmyghed,  godhed  og  kærlighed 
overfor  hinanden,  og  på  denne  måde  vil  vi  klare  alle 
skær. 

Vi  ved  godt,  at  det  har  glippet  nogle  gange  med  for- 
sendelserne, og  det  er  der  heller  ingen  undskyldning  for, 
men  vi  vil  stadigvæk  forsøge  at  gøre  vort  bedste  i  frem- 
tiden. 

Til  gengæld  beder  vi  jer  om  at  sende  beløbet  samtidig 
med  bestillingerne.  I  kan  tro,  det  er  et  stort  problem 
for  os,  og  det  tager  megen  tid  at  skrive  frem  og  tilbage. 

Ja,  så  har  vi  ikke  flere  ønskemål  i  denne  måned,  men 
jeg  tror,  at  I  synes,  at  det  var  heller  ikke  så  få! 

De  kærligste  hilsener,  og  må  Gud  være  med  jer. 

Primary  Hovedbestyrelse. 


Genealogisk  instruktionsbog 


Den  genealogiske  instruktionsbog,  som  vi  omtalte  ved 
de  sidste  distriktskonferencer,  haves  nu  på  lager. 

Bogen  vil  være  velegnet  som  undervisningsmateriale  i  de 
genealogiske  foreninger,  både  til  arbejdsmøder  og  til  de 
teologiske  lektier,  idet  der  foruden  de  praktiske  instruk- 
tioner findes  udtalelser  om  genealogien  og  dens  betydning 
af  forskellige  af  Kirkens  ledere. 


Bogen  koster  kun  kr.  1,50  og  kan  bestilles  ved  indsen- 
delse af  beløbet  på  postgiro  333.38,  Church  of  Jesus  Christ 
og  Latter-Day  Saints,  Dalgas  Boulevard  164,  København  F. 
Husk  på  talonen  at  skrive,  hvad  der  ønskes! 

Genealogisk  Forenings  Hovedbestyrelse. 

Dette  tror  jeg*  på . . . 

af  Mark  R.  Nixon  (16  år) 


Jeg  tror,  at  det  at  erhverve  kundskab  er  en  af  mine 
vigtigste  pligter.  Desuden  tror  jeg,  at  vi  som  medlemmer 
af  Kirken  ofte  undlader  at  drage  fordel  af  den  største 
chance  vi  har  til  at  lære,  som  nogensinde  er  givet  noget 
folk.  Jeg  tror,  at  denne  chance  ligger  i  hjemmet. 

Det  er  i  hjemmet,  at  diskussioner  afholdes  og  problemer 
løses.  Uden  denne  baggrundsstøtte  fra  mine  forældre  og 
brødre  ved  jeg,  at  jeg  let  kunne  tabe  de  virkelige  formål 
og  mål  i  dette  liv  af  syne. 

Kirken  prøver  uden  ophør  at  styrke  båndet  og  formind- 
ske kløften  mellem  forældre  og  børn.  Jeg  tror,  at  det 
at  tage  med  min  fader,  når  det  aronske  præstedømme 
holder  udflugt,  og  ved  alle  lejligheder,  når  de  har  »Far 
og  Søn«-sammenkomster,  hjælper  mig  til  at  lære  af  min 
fader  og  lære  mere  om  ham.  Vi  har  så  mange  fornøjelser, 
når  vi  tager  på  lejr  sammen.  Det  er  en  tid,  hvor  vi  kan 
holde  sjov,  have  hinanden  til  bedste,  og  vi  kan  alle  lære 
noget  af  det. 

Jeg  tror,  at  alle  organisationer  er  til  hjælp  og  bistand 
for  hjemmet.  Når  jeg  hører  noget  i  præstedømmets  møde 
eller  i  Søndagsskolen  eller  i  G.U.F.,  som  er  nyt  for  mig, 
eller  er  noget  jeg  ikke  forstår,  spørger  jeg  min  fader 
om  det.  Han  er  i  stand  til  at  forklare  mere  i  enkeltheder 
det,  som  vi  ikke  havde  tid  til  at  nå  i  klassen.  Det  er  fra 
mine  forældre,  at  det  meste  af  mit  kendskab  til  Kirkens 
lærdomme  kommer.  Jeg  har  lagt  mærke  til,  at  Kirken 
mere  og  mere  prøver  at  bringe  vore  lektier  hjem  gennem 
forskellige  programmer,  begyndende  med  Primary.  Dette 
program  sætter  børnene  i  stand  til  at  stille  spørgsmål  og 
forældrene  til  at  følge  med  i,  hvad  barnet  laver.  Selv 
før  dette  blev  startet,  diskuterede  mine  forældre  ofte  ved 
middagen,  hvad  der  var  blevet  sagt  ved  stavskonferencer 
og  nadvermøder,  og  sommetider  belønnede  de  endda  den, 
som  kunne  huske  mest. 

Jeg  sagde  før,  at  det  er  i  hjemmet,  at  vi  først  lærer  at 
bede.  Jeg  kan  ikke  huske,  hvornår  jeg  ikke  har  sagt  mine 
bønner  om  aftenen,  før  jeg  gik  i  seng.  Nu  iagttager  jeg 
mine  yngre  brødre,  når  de  lærer  at  velsigne  maden.  Jeg 
lægger  mærke  til  den  tålmodighed,  der  kræves  for  at  lære 
folk  bare  det  at  bede.  Jeg  tror,  dette  hjælper  mig  til  bedre 
at  skønne  på  mine  forældre. 


Der  synes  aldrig  at  være  tid  nok  til  at  nå  alt  mit  ar- 
bejde. Jeg  tror,  at  presset  for  at  gøre  mere  end  vi  virke- 
lig kan,  stadig  vokser.  Af  denne  grund  er  jeg  glad  for 
at  kunne  tilbringe  en  aften  hver  uge  sammen  med  min 
familie  på  »Familieaftenen«.  Familieaftenerne  har  altid 
været  noget  særligt  for  os  alle.  Ved  vor  familieaften  bliver 
der  ført  bog  over  alt  det,  der  bliver  diskuteret.  Enhver 
fortæller  det  vigtigste,  som  er  sket  for  ham  siden  det 
sidste  møde.  Vi  har  en  bog  over  alle  møderne  siden 
1959,  og  det  er  vældig  sjov  at  se  tilbage  gennem  årene 
og  genkalde  sig  de  ting,  vi  har  udført  sammen.  Ledelsen 
af  familieaftenen  går  på  skift.  Den,  som  leder  den,  plan- 
lægger hele  programmet.  Sommetider  bliver  vi  allesam- 
men opfordret  til  at  holde  en  improviseret  tale  over  em- 
ner, som  vælges  af  den,  som  leder  aftenen.  I  kan  forstå, 
at  dette  hjælper  mig  meget  i  mit  skolearbejde. 

Vore  familieaftener  rækker  fra  talent-opvisninger  til 
spilleaftener  med  film  eller  bowling.  Vi  har  det  altid  mor- 
somt og  er  glade  for  at  gøre  alle  disse  ting  i  fællesskab. 
Der  er  naturligvis  en  åndelig  tanke  og  bøn  ved  hvert 
møde.  Mine  forældre  føler,  at  disse  familie-sammenkom- 
ster er  af  så  stor  betydning,  at  de  ikke  tillader,  at  noget 
forstyrrer  dem.  Vi  tager  ikke  engang  telefonen. 

Mine  forældre  er  det  største  eksempel  for  mig.  De  har 
oplært  mig  og  vejledet  mig.  De  har  skabt  en  fuldendt 
atmosfære  til  at  forbedre  mig,  og  jeg  stoler  fuldstændig 
på  dem.  De  har  lært  mine  fem  brødre  og  mig  at  påtage 
os  et  ansvar.  Vi  har  alle  normale  huslige  pligter,  holder 
huset  i  orden  og  udfører  vore  pligter  ved  måltiderne. 
Arbejder  i  haven  og  med  lørdags-arbejder,  hjælper  min 
fader  med  forskellige  småarbejder  og  i  hans  forretning, 
og  altid  holder  det  tilsyneladende  overvældende  mængde 
arbejde  i  hjemmet  os  travlt  beskæftiget.  Men  ved  at  orga- 
nisere min  tid  og  fordi  jeg  tror,  de  kommer  først,  har 
jeg  været  i  stand  til  at  påtage  mig  pligter  i  mit  præste- 
dømme-kvorum,  mine  spejder-aktiviteter  og  i  skolen. 

Alt  i  alt  tror  jeg,  at  et  retskaffent  hjem  og  en  kærlig 
familie  er  den  største  velsignelse  og  det  største  aktiv,  et 
menneske  kan  have.  Som  et  eksempel  kan  jeg  nævne,  at 
da  jeg  var  syv  år  gammel,  påbegyndte  jeg  en  opsparings- 
konto som  forberedelse  til  en  mission,  ansporet  af  Far 
og  Mor. 

KRKDSLÆRKKITVHKKNES 


åudsåaå 


»Og  I  skal  vidne  om  mig,  Jesus  Kristus,  at  jeg  er  den 
levende  Guds  Søn.«  (L.  og  P.  68:6). 

Formål:  At  fremhæve  det  faktum,  at  et  vidnesbyrd  om 
Jesus  Kristus  som  den  levende  Guds  Søn,  er  verdens 
vigtigste  behov  idag. 

Ved  en  bestemt  lejlighed,  da  Jesus  besøgte  byen  Kæsarea 
Filippi,  der  lå  mod  nord,  spurgte  Han  sine  disciple,  hvem 
menneskene  sagde,  Han  var.  Disciplene  svarede,  at  nogle 
troede,  Han  var  Johannes  Døber,  nogle  Elias  og  andre 
Jeremias  eller  en  af  de  andre  fordums  profeter.  Så  spurgte 
Jesus  sine  disciple,  hvem  de  mente,  Han  var.  Simon  Peter 
svarede  og  sagde:  »Du  er  Kristus,  den  levende  Guds  Søn«. 
(Matt.  16:16). 

Under  sin  jordiske  tjeneste  vidste  Frelseren,  at  hvis 
Hans  lærdomme  skulle  blive  af  varig  værdi  og  vise  sig 
effektive  i  disciplenes  liv,  måtte  de  vide  —  uden  skygge 
af  tvivl  —  at  Han  var  Kristus,  den  længe  lovede  Messias, 
den  levende  Guds  Søn.  Hvis  dette  vidnesbyrd  var  vigtigt, 
da  Herren  var  levende  og  gav  undervisning  på  jorden, 
er  det  lige  så  vigtigt  i  vort  liv  idag.  Da  vi  ikke  er  velsignet 
med  Herrens  personlige  nærværelse,  så  Han  kan  råde  og 
vejlede  os,  må  vi  leve  ved  tro,  idet  vi  ved,  at  Hans  Ånd 
kan  være  med  os,  hvis  vi  søger  den,  og  at  Hans  lærdomme 
ikke  blot  er  de  mest  effektive,  men  også  den  eneste  virke- 
lige vejleder  vi  har  i  nutidens  komplicerede  tilværelse. 

Da  de  vældige  bygninger,  som  nu  danner  Radio  Center 
i  hjertet  af  Manhattan,  New  York,  blev  bygget,  lod  en  klog 
arkitekt  følgende  indskrive  på  murene  af  hovedbygningen: 
»Menneskets  endelige  skæbne  afhænger  ikke  af,  om  han 
kan  lære  nye  lektier  eller  gøre  nye  opdagelser  eller  nye 
erobringer,  men  på,  om  han  har  accepteret  de  lærdomme, 
der  blev  ham  forkyndt  for  næsten  2.000  år  siden«. 

I  vore  dage  oplever  vi  udviklinger  og  resultater  inden 
for  videnskaben,  som  får  hele  jorden  til  at  skælve.  Vi 
har  skabt  bemærkelsesværdige,  elektroniske  opdagelser, 
som  tjener  og  hjælper  os.  Vi  gør  enestående  fremskridt 
med  hensyn  til  at  udforske  universets  hemmeligheder,  og 
vi  taler  endog  om  at  besøge  månen.  Og  dog  er  der  ingen 
af  disse  resultater  eller  erobringer,  der  kan  hjælpe  os  med 
at  løse  vore  dybe,  menneskelige  problemer;  de  vil  heller 
ikke  på  nogen  som  helst  måde  kunne  hjælpe  os  til  at  vinde 
evig  frelse,  med  mindre  vi  kan  bære  vidnesbyrd  om  den 
overbevisning,  at  Jesus  er  Kristus,  at  Han  levede,  døde  og 
opstod  for  vor  frelse  og  ophøjelse.  Kun  gennem  dette  vid- 
nesbyrd og  gennem  villighed  til  at  følge  Hans  lærdomme, 
kan  vi  sikre  os  fred  i  sindet,  sand  lykke,  fred  på  jorden 
og  glæde  i  den  kommende  verden. 

Siden  evangeliets  gengivelse  i  disse  sidste  dage  har  vore 


kirkeledere  båret  utallige  vidnesbyrd  om  Kristi  virkelig- 
hed som  Guds  Søn,  og  de  har  rådet  os  til  at  styrke  vore 
egne  vidnesbyrd  og  fremføre  dem.  Som  eksempel  på  disse 
magtfulde  vidnesbyrd  fra  vore  ledere  inden  for  Kirken, 
vil  vi  nævne  følgende  fra  præsident  David  O.  McKay:  »Af 
hele  min  sjæl  accepterer  jeg  Jesus  Kristus  som  menneske- 
hedens Frelser  og  Forløser.  Og  da  jeg  accepterer  Ham 
som  min  Forløser,  Frelser  og  Herre,  er  det  kun  logisk, 
at  jeg  accepterer  Hans  evangelium  som  planen  til  frelse, 
som  den  eneste  fuldkomne  vej  til  lykke  og  fred«.  (The 
Instructor,  99:161,  June  1957). 

Som  medlemmer  af  Hans  genoprettede  Kirke  er  vi  al- 
vorligt forpligtet  til  at  opbygge  vore  personlige  vidnesbyrd 
og  til  at  vidne  for  os  selv  og  for  andre,  at  Jesus  lever,  at 
Han  er  den  levende  Guds  Søn.  Hvorledes  kan  vi  opbygge 
dette  vidnesbyrd?  Den  bedste  måde  at  opbygge  og  styrke 
vort  vidnesbyrd  på  er  at  læse  om  Ham  i  Skrifterne,  lære 
Hans  befalinger  og  efterleve  dem.  Det  er  gentagne  gange 
blevet  sagt  til  os,  at  hvis  vi  gør  de  ting,  Herren  siger  til 
os,  vi  skal  gøre,  vil  vi  med  sikkerhed  vide,  at  Han  er  vor 
Frelser.  Jesus  sagde:  »Hvis  nogen  vil  gøre  hans  vilje, 
skal  han  erfare,  om  læren  er  fra  Gud,  eller  jeg  taler  af 
mit  eget.«  (Joh.  7:17). 

Vi  kan  også  styrke  vore  vidnesbyrd  ved  både  at  lytte 
til  andres  vidnesbyrd  og  selv  rejse  os  og  bære  vidnesbyrd. 
Vi  bør  gøre  dette,  når  som  helst  der  er  passende  anledning 
til  det  over  for  vore  familier,  vore  venner  og  under  vid- 
nesbyrdsmøderne.  Vi  bærer  desuden  alvorligt  vidnesbyrd 
for  Herren,  for  os  selv  og  for  forsamlingen,  når  vi  del- 
tager i  nadveren  værdigt  og  i  hjertets  renhed,  om  at  vi  er 
»villige  til  at  påtage  os  din  Søns  navn  og  altid  erindre 
ham  og  holde  hans  bud  .  .  .«  Når  vi  deltager  i  nadveren, 
bør  vi  koncentrere  os  om  at  tænke  på  Frelseren  og  på  de 
velsignelser,  vort  vidnesbyrd  om  Ham  bringer  os. 

Ved  at  styrke  vort  vidnesbyrd  og  frembære  det  for 
andre,  kan  vi  sige  med  den  gamle  profet,  Job:  »Jeg  ved, 
at  min  Forløser  lever«.  (Job  19:25).  I  den  smukke  hymne: 
»Han  lever,  vor  Forløser  stor«  kommer  det  til  udtryk, 
hvilken  glæde  og  trøst  denne  overbevisning  bringer.  Præ- 
sident Grant  sagde  engang:  »Der  er  ingen  glæde  i  verden, 
der  kan  sammenlignes  med  den  glæde,  det  er,  i  sit  hjerte 
at  vide,  at  Gud  lever,  at  Jesus  er  Kristus.«  (Moments  with 
the  Prophets,  page   197). 

I  Lære  og  Pagter  siges  det  til  os,  at  hvis  vore  vidnes- 
byrd og  vor  livsførelse  bærer  vidnesbyrd  om  vor  Frelser, 
Jesus  Kristus,  har  vi  følgende  løfte  fra  Herren:  ». . .  frygt 
ikke,  thi  jeg,  Herren,  er  med  jer  og  vil  stå  jer  bi.«  (68:6). 

Sandelig  —  ingen  kan  få  en  større  velsignelse! 


GARMENTS 


Søskende,  som  har  været  i  Templet,  kan  hos  deres 
grenspræsident  få  en  prisliste  over  garments  med  oplys- 
ninger om,  hvor  og  hvorledes  de  kan  købe  deres  garments. 

I  København  sælges  garments  ved  søster  Inger  Kyhlensø 
onsdag  fra  kl.  12 — 18  i  kirken,  Priorvej   12,  F. 

Byggc-Hyggre  Middag:  i  København  Distrikt 


Lørdag  den  13.  marts  afholdt  København  Distrikt  en 
Bygge-Hygge-Middag  til  fordel  for  kirkebyggeriet  på  Mag- 
legårds Alle. 

Aftenen  var  under  distriktspræsidentskabets  ledelse,  og 
hele  madlavningen  så  vel  som  serveringen  blev  forestået 
af  præsidentskabet  og  sekretæren  samt  disses  hustruer. 
Menuen,  der  var  opfundet  og  sammensat  af  distriktspræsi- 
dent  Orla  Rasmussen,  og  som  tydede  på,  at  der  er  en  del 
af  en  gourmet  i  ham,  bestod  af  aspargessuppe,  helstegt 
svinemørbrad  med  flækket  tomat  m/  peberrod  og  sauce 
å  la  Orla'ndaise  med  ærter  og  karotter  og  bagte  kartofler, 
samt  isanretning  til  dessert. 

Aftenen  begyndte  kl.  18,30,  og  efter  at  grenspræsidenten 
for  Centrum  Gren,  broder  Bent  Lindhardt  havde  åbnet 
med  bøn  og  velsignet  maden,  begyndte  gæsterne  at  for- 
tære den  veltilberedte  mad  i  den  meget  smukke  og  deko- 
rativt pyntede  sal. 

Mellem  hovedretten  og  desserten  var  der  optræden  fra 
Søndre  Gren  med  broder  Egon  Bolvig  og  hans  violin,  ak- 
kompagneret af  broder  Erik  Andersen.  Efter  middagen 
holdt  broder  Jørgen  Ljungstrøm  et  causeri  over  emnet 
»Moderne  kunst«. 

Herefter  var  der  auktion  over  de  ting,  der  var  givet  til 


formålet,  bl.  a.  et  stort  antal  radioer.  Auktionens  første 
del  forløb  festligt,  med  mange  muntre  bemærkninger  og 
gode  bud.  Der  var  derefter  igen  optræden  ved  forskellige 
søskende,  først  en  kvartet  fra  Nordre  Gren,  bestående  af 
ægteparrene  Jørgen  Ljungstrøm  og  Erik  Andersen,  der 
sang  Negro  Spirituals.  Derpå  optrådte  broder  Frode  Bern- 
skov med  fællessang.  Centrum  Sjælland  viste  et  udsnit  af 
kunstmalerskolens  arbejde  ved  tre  af  brødrene,  der  bl.  a. 
malede  et  billede  efter  model.  Billedet,  der  i  parentes  be- 
mærket lignede  et  væltet  læs  kul,  blev  solgt  til  ophæng- 
ning på  STJERNEN's  kontor  for  et  kæmpebeløb,  senere. 
Der  var  så  igen  auktion,  efterfulgt  af  fællessang.  Distrikts- 
præsidentskabet  viste  ved  en  sketch,  hvorledes  det  arbejder 
ved  sit  møde  om  onsdagen.  Broder  Hans  Larsen  fra  Sla- 
gelse læste  to  historier  på  sjællandsk,  og  som  sidste  num- 
mer optrådte  broder  Helmuth  Johansen  og  broder  Bent 
Lindhardt  med   sang  og  små  vittigheder. 

Den  ualmindelig  vellykkede  aften  sluttede  kl.  22,35  med 
bøn  ved  broder  Tom  Asmussen. 

Tilstede  var  161,  og  aftenen  gav  et  netto-overskud  til 
byggefonden  på  kr.  2053,91. 

Mere  af  den  slags! 

^J&llzommen  til 


Cw.U.F.  -  Stævnet 


i  Esbjerg-  den  25.,  26.  og*  27.  juni 

FØDSELSDAGE: 

Vi  siger  i  denne  måned  til  lykke  til  følgende  søskende: 
Aarhus: 

Anna  Margrethe  Elisabeth  Nielsen,  70  år  den  5.  maj. 
København  Nordre  Gren: 

Anna  Kragh,  Håndværkerhaven,  85  år  den  5.  maj. 

Martin    Emil   Nielsen,    Frederikslundvej    20,    60    år    den 
22.  maj. 
Amager: 

Thora  Henriksen,  Grækenlandsvej  13,  75  år  den  11.  maj. 
Hjørring: 

Thomas  Christian  Nielsen,  75  år  den  18.  maj. 
Roskilde: 

Søren  Theodor  Nielsen,  65  år  den  29.  maj. 
Odense: 

Christian  Klokker  Hansen,  65  år  den  29.  maj. 


Bryllupper  i  København 

April  måned  stod  i  brylluppernes  tegn  i  København. 
Ikke  mindre  end  tre  par  blev  viet,  nemlig  følgende: 

3.  april:  Søster  Solveig  Thrane  og  broder  Ib  Rasmussen, 
og  søster  Birgitte  Edsberg  og  broder  Poul  Petersen.  Disse 
to  par  blev  derefter  viet  for  tid  og  evighed  i  templet  i 
Schweiz  den  6.  april. 

10.  april:  Søster  Kirsten  Christensen  og  broder  Birger 
Munck.  Dette  par  rejser  til  templet  i  juli  sammen  med  de 
øvrige  danske  søskende. 

København  Søndre  Gren  bedes  os  meddele,  at  basaren 
afholdes  den  8.  maj,  ikke  som  tidligere  meddelt  d.  5.  maj. 


Hilsen  fra  Amerika: 

Broder  og  søster  Marinus  og  Maren  Madsen  sender  fra 
deres  hjem  i  Los  Angeles,  California,  de  bedste  hilsener 
til  søskende  og  venner  i  Danmark. 

Nyt  fra  Amerika: 

Tidligere  missionær  i  den  danske  mission,  David  Paul 
Sampson,  sender  hilsen  til  alle  søskende  i  Danmark  med 
meddelelse  om,  at  han  har  indgået  forlovelse  med  Bonnie 
F.  Jamison,  og  de  påtænker  at  blive  viet  i  Salt  Lake 
Templet  i  juli  i  år.  Stjernen  ønsker  hjertelig  til  lykke! 


VELSIGNELSER: 
Svendborg:   7.  marts: 

Villy  Thagård  Hansen  og  Yrsa  Agnete  Jørgensen  Han- 
sens søn,  Jim  Thagård  Hansen,  velsignet  af  broder  Ha- 
rald  Holm. 

DØDSFALD: 
Amager: 

Den  10.  februar  døde  broder  Vilhelm  Jens  Kamper  Ja- 
cobsen, 43  år  gammel.  Æret  være  broder  Jacobsens  minde! 


»Det  verdensberømte  tabernakelkor« 

var  titlen  på  et  grammofoncauseri,  som  Danmarks  Radio 
bragte  den  30.  marts  kl.  20,15.  Man  hørte  en  række  af 
korets  store  sange,  akkompagneret  af  Philadelphia  Orche- 
stra  under  ledelse  af  Eugene  Ormandy,  og  broder  Jørgen 
W.  Schmidt,  som  holdt  causeriet,  fik  bl.  a.  lejlighed  til  at 
fortælle  historien  bag  Mågemonumentet  på  Tempelpladsen. 


Svendborg: 

Den  17.  februar  døde  søster  Konstance  Frederikke  Niel- 
sen, 70  år  gammel.  Æret  være  søster  Nielsens  minde! 

Aarhus: 

Den    18.   februar   døde   søster   Christiane   Kirstine   Bach, 
72  år  gammel.  Æret  være  søster  Bachs  minde! 


Dåb: 

København  Søndre  Gren:  27.  marts: 

Tage  Werner   Røder 

København  Centrum  Gren:   13.  marts: 

Gert  Flemming   Hansen 

20.  marts: 

Inga  Marguerita  Kongshammer 

Kirsten    Kongshammer 

Amager:   6.  marts: 

Benny    Peter   Jensen 

Fredericia:   6.  marts: 

Jytte  Kainsbak  Jensen 

Nordsjælland  Gren:   27.  marts: 

Melitta   Svendsen 


Døbt    af: 

Broder   Vagn    Thorvald    Røder 

Ældste  Stephen  C.  Petersen 

Ældste  Greg  L.  Collinwood 
Ældste  Greg  L.  Collinwood 

Broder  Verner  Korsgård 

Broder  Søren  Hæstrup  Nielsen 

Ældste  Arthur  J.   Dent 


Håndspålæggelse  ved: 

Broder  Vagn    Thorvald    Røder 

Broder  Palle  Hatting 

Ældste  Greg  L.  Collinwood 
Ældste  Greg  L.  Collinwood 

Ældste  John  A.  Sorensen 

Ældste  Larry  C.   Johnson 

Ældste   Ralph  C.   Dent 


Ordinationer:  Til: 

København  Nordre  Gren:  14.  februar: 

Dan   Sparwath   Auerbach  :  Lærer 

21 .  februar: 

Per  Bak  Sørensen  Diakon 

Bent  Niels  Aage  Ronnenberg  Diakon 


Ordineret  af: 

Broder  Egon  Auerbach 

Broder  Frode  Bernskov 
Broder  Jørgen   Ljungstrøm 


Missionærforflyttelser: 

1  2.  marts: 
Arva  Wahlen 
Karen  Brown 
Mary  Lu  Wood 
Elese  Christensen 
26.  marts: 

Clifford  L.  Forslund 
Ford  Lund  Stevenson 
John  A.  Lewis 
Arthur  J.  Dent 


Fra: 


Til: 


Horsens 
Horsens 
Odense 
Missions! 

kont. 

Missionskont, 
Odense 
Missionskont, 
Aarhus 

Herning 

Missionskont 

Amager 

Holte 

Valby 

Herlev 

Amager 

Sundby 

Harry  J.  Larsen 
Charles  S.  Peterson 
Michael  E.  Andersen 
Roger  V.  Sybrowsky 
Glen  R.  Hilton 
Rex  G.   Petersen 
Gordon  Westenskow 
Clarke  F.  Echols 
Orville  S.  Larsen 
Kenneth  S.  Hansen 


Ringsted 

Bispebjerg 

Sundby 

Østerbro 

Charlottenlund 

Næstved 

Esbjerg 

Aarhus 

Haderslev 

Viborg 


Østerbro 

Ringsted 

Holte 

Søborg 

Missionskont. 

Missionskont. 

Herning 

Esbjerg 

Viborg 

Aarhus 

Missionærankomster: 

Med  S.A.S.  via  New  York  er  følgende  missionærer  den 
23.  marts  ankommet  til  den  danske  mission: 

Ralph  Waldo  Rasmussen  fra  Burley,  Idaho,  beskikket 
til  at  arbejde  i  Haderslev. 

Alfred  Carl  Nielsen  fra  Tacoma,  Washington,  beskikket 
til  at  arbejde  i  Charlottenlund. 

Byron  Peter  Halling  fra  Harbor  City,  California,  be- 
skikket til  at  arbejde  i  Næstved. 

Lynn  Norman  Jenson  fra  Salt  Lake  City,  Utah,  beskik- 
ket til  at  arbejde  på  Bispebjerg. 

Robert  Christian  Weierman  fra  La  Puente,  California, 
beskikket  til  at  arbejde  i  Hvidovre. 

Don  Ray  Nelson  fra  Santaquin,  Utah,  beskikket  til  at 
arbejde  i  Valby. 

Missionæraf  løsninger: 

Følgende  missionærer  er  blevet  hæderlig  afløst  fra  de- 
res arbejde  i  den  danske  mission: 

16.  marts:  Frances  Kay  Lund  fra  Preston,  Idaho,  efter 
sidst  at  have  arbejdet  i  Aarhus. 


26.  marts:  Henning  S.  Jensen  fra  Salt  Lake  City,  Utah, 
efter  sidst  at  have  arbejdet  i  Søborg. 

Raymond  E.  Nielsen  fra  Logan,  efter  sidst  at  have  ar- 
bejdet i  Randers. 

Harold  G.  Wilsted  fra  Indianapolis,  Indiana,  efter  sidst 
at  have  arbejdet  som  assistent  til  missionspræsidenten. 

John  A.  Sorensen  fra  Logan,  Utah,  efter  sidst  at  have 
arbejdet  i  Hvidovre. 

Richard  L.  Jensen  fra  Logan,  Utah,  efter  sidst  at  have 
arbejdet  i  Herlev. 

16.  april:  Stanford  K.  Madsen  fra  Bountiful,  Utah,  efter 
sidst  at  have  arbejdet  i  Herlev. 

Randy  K.  Murdock  fra  Driggs,  Idaho,  efter  sidst  at  have 
arbejdet  på  Amager. 

Roger  K.  Larsen  fra  La  Grande,  Oregon,  efter  sidst  at 
have  arbejdet  i  Aalborg. 

Dennis  W.  Kjeldsen  fra  Emmett,  Idaho,  efter  sidst  al 
have  arbejdet  i  Glostrup. 

Paul  J.  Robbins  fra  Orem,  Utah,  efter  sidst  at  have  ar- 
bejdet i  Herning. 

Michael  Wade  Olsen  fra  Denver,  Colorado,  efter  sidsl 
at  have  arbejdet  i  Roskilde. 


WmmKmk 

Ralph    W.  Rasmussen 


Alfred  C.  Nielsen 


Byron  P.  Halling 


Lynn  N.  Jenson 


Robert  C.    Weierman 


<åttl 


■pi 


■■■ 


Don  R.  Nelson 


'  Frances  Kay  Lund 


Henning  S.  Jensen 


JÉta 


Raymond  E.  Nielsen 


Harold  G.   Wilsted 


John  A.   Sorensen 


Richard  L.  Jensen  Stanford  K.  Madsen 

Randy  K.  Murdock  Dennis    W.   Kjeldsen 


Paul  J.  Robbins 


Michael   W.   Olsen 


Roger  K.  Larsen 

Billetter  til  originalpriser:  TOG,  FLY,  SKIB,  hotel- 
reservationer, forsikringer,  valuta  m.  m.  Individuelle 
rejser,  selskabsrejser. 

TLF.  (01)  15  95  80 

Ryesgade  20  -  Århus  C.  -  Tlf.  (061)  2  99  66 


© 

splinterny  —  til  speciel  pris  —  glimrende  til  europatur  - 
eller  en  tur  over  Atlanten.  Kan  derefter  sælges  til  overpris. 
Kontakt  MOGENS  —  HE  3280. 


^wi^KT 


Biler,  så  er  det  her  det  foregår.  Specialitet  er  stadig  fol- 
kevogne, men  andre  mærker  haves  også. 

Venlig  hilsen 
Mogens  -  HE  3280 


H.  P.  BALTZER 

Begravelsesforretning 

(Vanløse  Ligkistemagasin) 

Begravelser  ordnes  overalt  -  egen   rustvogn 

Jyllingevej  8  -   København   -  (01)7175  01 


KROMET  MED  HERLIGHED 


KRONET  MED  HERLIGHED,  som  har  været 
bragt  på  midtersiderne  af  STJERNEN  siden  juni 
1963,  sluttede  i  sidste  nummer  og  kan  nu  indbindes. 

Indbindingen  vil  være  i  brun  fab-lea  (i  lighed  med 
STJERNEN),  og  prisen  vil  blive 

Kr.  ¥,50 


t* 


2s> 


men  denne  pris  forudsætter,  at  et  større  antal  ind- 
bindes på  én  gang,  og  vi  må  derfor  sætte  fristen 
for  indsendelse  af  de  løse  ark  til  /.  juni  1965.  Hvad 
der  indsendes  efter  dette  tidspunkt,  vil  kun  kunne 
blive  indbundet  lejlighedsvis  og  til  betydelig  høj- 
ere pris. 

De,  som  ønsker  bogen  indbundet,  bedes  indsende 
de  løse  ark,  som  udtages  af  STJERNEN  og  foldes 
sammen,  så  de  ligger  med  sidetallene  i  nummer- 
orden, og  med  titelbladet,  som  fandtes  i  juni  1963, 


forrest.  Skulle  De  mangle  enkelte  ark,  bedes  det 
meddelt  på  en  vedlagt  seddel  sammen  med  arkene, 
og  vi  skal  da  lægge  dem  til  mod  betaling  af  25 
øre  pr.  ark. 

Arkene  indsendes  til  DEN  DANSKE  STJERNE, 
Dalgas  Boulevard  164,  København  F.,  og  betalingen 
bedes  indsendt  samtidig  på  postgiro  333.38,  Church 
of  Jesus  Christ  of  Latter-Dav  Saints,  Dalgas  Boule- 
vard 164,  København  F.  Husk  på  talonen  at  skrive, 
hvad  pengene  er  til. 

